Tak Semua Karbo Yang Anda Makan Itu Sama, Ada 2 Jenis Karbohidrat Yang Anda Kena Tahu!

“Ibu, ada berapa banyak jenis karbohidrat?”, soal Akif kepada ibunya yang sedang khusyuk menceritakan kepentingan diet seimbang dan
nutrien
 yang diperlukan oleh tubuh badan kepadanya.

Sebenarnya, mungkin bukan Akif seorang sahaja yang belum tahu serba-serbi mengenai nutrien ini kan? Jom sama-sama kita belajar mengenai karbo!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa itu karbohidrat?

Sebelum pergi lebih lanjut, kita perlu tahu apakah ia sebenarnya terlebih dahulu.

Karbohidrat adalah komponen dalam makanan yang berfungsi menyalurkan tenaga melalui kalori kepada tubuh badan. Bersama dengan
protein
 dan
lemak
, ia adalah antara tiga nutrien makro yang tubuh badan perlukan untuk berfungsi dengan baik.

Karbohidrat terdiri daripada 3 komponen iaitu
serat
, kanji dan gula.
Kadar pengambilan sehariannya adalah bergantung kepada umur, jantina, tinggi dan berat badan anda.

Tahap aktiviti fizikal anda juga akan menentukan kadar pengambilannya. Lebih aktif anda, lebih banyak tenaga yang dibakar dan lebih banyak kalori yang anda perlukan.

Karbohidrat atau ringkasannya karbo, boleh ditemui secara natural di dalam makanan. Kekurangan pengambilan karbo akan mengakibatkan seseorang itu berasa lemah dan tidak bermaya.

J
ika diambil secara berlebihan pula, ia mungkin akan menyebabkan
diabetes
. Jadi, sila rancang pengambilan nutrien ini dengan lebih berhati-hati, ya?

Contoh makanan yang mengandungi karbohidrat

Berikut merupakan senarai beberapa jenis makanan yang kaya dengan karbohidrat:

Nasi

Roti

Pasta

Kekacang

Buah-buahan

Sayur-sayuran

Bijirin

Bijian

Produk tenusu

Makanan dan minuman bergula

Jenis karbohidrat perlu anda ketahui

Buat anda yang belum tahu, terdapat dua karbohidrat utama yang kita perlu tahu iaitu karbohidrat mudah dan karbohidrat kompleks.

Jenis karbohidrat kompleks

Karbo kompleks ada dua kategori iaitu kanji dan
serat
.

Kedua-dua karbo ini perlu diuraikan terlebih dahulu oleh tubuh badan sebelum digunakan sebagai sumber
glukosa
. Antara contoh makanan yang kaya dengan kanji adalah roti, kentang dan jagung.

Antara contoh diet seimbang yang kaya dengan serat pula adalah bijirin, bijian dan oat.

Kedua-dua kategori karbo kompleks ini sangat disarankan untuk diambil kerana masing-masing mempunyai khasiatnya yang tersendiri.

Jenis karbohidrat mudah

Karbo mudah terdiri daripada gula semula jadi dan gula tambahan.

Gula semula jadi merujuk kepada yang boleh dijumpai secara alami dalam produk tenusu, buah-buahan dan sayur-sayuran.

Gula tambahan pula merujuk kepada gula yang ditambah kepada sebarang makanan semasa prosedur memasak.

Gula tambahan kebiasaannya dilabelkan dengan nama seperti glukosa, fruktosa, maltosa, sukrosa dan lain-lain.

Memilih jenis karbohidrat terbaik

Menurut Dietary Guidelines 2015-2020 yang dikeluarkan oleh Office of Disease Prevention and Health Promotion menyarankan anda untuk lebih banyak buah-buahan, sayur-sayuran, bijirin penuh dan produk tenusu untuk meningkatkan pengambilan karbohidrat.

Dalam masa yang sama, mereka juga turut menyarankan untuk kurangkan pengambilan gula dalam diet.

Dalam usaha meningkatkan kualiti karbohidrat yang diambil dalam diet, pilih makanan atau minuman yang mengandungi karbo kompleks dan kurangkan mengambil karbo mudah.

Selain itu, mereka turut mencadangkan agar anda memasak sendiri di rumah berbanding mengambil makanan atau minuman segera yang boleh beri kesan kepada kesihatan anda.

Konklusi

Kesimpulannya, terdapat dua jenis karbohidrat utama yang kita perlu tahu. Karbo kompleks juga dikenali sebagai karbo yang baik. Karbo mudah pula dikenali sebagai karbo yang buruk. Jadi, pilih karbo yang terbaik untuk keseimbangan diet anda.

Jika anda seorang ibu yang ada anak bertanya soalan seperti Akif, gunakan artikel ini sebagai panduan, ya?


Badan Bengkak Selepas Bersalin? Buat 6 Langkah Mudah Ini!

Masalah badan bengkak selepas bersalin itu adalah normal dan mungkin biasa berlaku kepada hampir semua wanita hamil. Pun begitu, ia tidak wajar dibiarkan begitu sahaja.

Ini kerana pembengkakan pada kawasan perut, wajah, lengan, kaki dan lain-lain bahagian tubuh badan sudah tentu akan
menjejaskan proses pemulihan selepas melahirkan
.

Jadi, apa yang anda boleh buat jika badan bengkak setelah bersalin? Ayuh teruskan baca artikel!

Apa punca badan bengkak selepas bersalin?

Ketika sedang hamil, bukan sahaja kawasan perut anda yang akan membesar dan membengkak malah seluruh bahagian tubuh badan
 termasuklah pada lengan kaki dan wajah
.

Ia disebabkan oleh 50% lebih banyak darah dan cecair yang dihasilkan oleh tubuh badan wanita agar sesuai untuk memenuhi keperluan ibu hamil serta bayi dalam kandungan.

Selain itu juga, punca lain badan wanita bengkak semasa dan selepas hamil adalah angkara hormon progesteron yang menyerap air dan garam natrium di dalam tubuh badan.

Pembengkakan ini pula seterusnya akan mampu bertahan
sehingga beberapa minggu selepas melahirkan
 dan kondisi tersebut dikenali juga dengan nama
edema postpartum
.

Anda perlu untuk beri lebih perhatian tentangnya agar dapat berpantang dengan lebih aman!

Bagaimana cara untuk cegah badan bengkak?

Sebenarnya, adalah tidak sukar untuk menyelesaikan masalah badan bengkak setelah bersalin. Anda mungkin hanya perlu buat beberapa langkah mudah seperti di bawah ini:

#1. Amal diet yang sihat

Pengamalan
diet yang sihat bukan sahaja penting semasa hamil
 malah juga selepas itu kerana ia mungkin akan mampu untuk bantu anda menyingkirkan bengkak yang ada.

Anda amat disarankan untuk ambil diet yang tinggi dengan nutrien seperti protein, serat, kalium dan karbohidrat kompleks bagi membuat pembengkakan ini lebih mudah susut.

Anda juga dinasihatkan untuk elak diet yang tinggi dengan nutrien seperti natrium kerana ia mungkin akan hanya membuat pembengkakan angkara edema ini jadi lebih teruk lagi.

#2. Minum banyak air kosong

Menurut sebuah kajian, ternyata bahawa minum 2 liter air kosong setiap hari mungkin akan dapat membantu individu membakar sekitar 95 kalori di dalam tubuh badan mereka.

Penelitian lain juga menunjukkan bahawa ia mungkin akan dapat mengurangkan badan bengkak selepas bersalin selain sangat bagus untuk kesihatan organ hati dan ginjal individu.

Ia dipercayai angkara
wanita yang banyak minum air kosong itu
 akan lebih kerap ke tandas untuk membuang air kecil sekali gus akan membuang cecair yang masih kekal di dalam tubuh.

#3. Guna kasut yang sesuai

Untuk pengetahuan anda semua, kondisi badan bengkak selepas bersalin akan lebih cenderung ke bawah yakni ke bahagian kaki. Jadi,
 sila guna kasut yang sesuai ketika berada di luar
.

Sila elak daripada menggunakan kasut tinggi, ketat atau tiada tapak lembut kerana ia hanya akan mendatangkan tekanan atau geseran berlebihan di antara kaki dan juga kasut.

Sebaiknya, sila pilih kasut yang sesuai jenis, saiz dan dengan tapak lembut agar dapat mengelakkan tekanan atau geseran di samping melancarkan sirkulasi salur darah di kaki.

#4. Angkat kaki ketika baring

Proses bersalin itu memang sangat memenatkan lagi menghabiskan tenaga ibu hamil. Disebabkan itu, ramai yang pilih
untuk hanya berehat dan berbaring ketika berpantang
.

Ya, mungkin tidak salah untuk beristirahat ketika itu namun ia perlu dilakukan dengan cara yang betul yakni memastikan kaki anda berada di posisi ke atas ketika sedang baring.

Selain itu, sila pastikan juga anda tidak berdiri terlalu lama kerana kedua-dua perbuatan ini akan menghambat kelancaran sirkulasi salur darah di bahagian sekitar kaki anda.

Jika badan bengkak selepas bersalin #5. Urut

Perasan tidak, ketika sedang berpantang usai bersalin,
 akan ada banyak aktiviti urutan tubuh badan
? Ini kerana ia sangat penting dalam usaha mengurangkan badan bengkak.

Antara manfaat daripada urutan ini adalah ia mungkin mampu untuk melancarkan sirkulasi salur darah serta menyingkirkan cecair di dalam tubuh badan yang berlebihan.

Namun, sila elak daripada mengurut tubuh badan anda secara sendiri kerana urutan ini mungkin hanya boleh dilakukan oleh golongan pakar dan profesional dalam perbidanan.

#6. Jangan lupa untuk bersenam

Akhir sekali, wanita dengan masalah badan bengkak selepas bersalin tidak harus menjadikan itu sebagai alasan untuk anda tidak bersenam ya?
Ia juga usaha yang agak penting
.

Dengan senaman, ia akan mampu membuat anda membuang cecair berlebihan di dalam tubuh badan selain membantu organ jantung agar sirkulasi salur darah lebih lancar.

Apa yang penting, sila buat aktiviti yang ringan dan elak daripada melakukan aktiviti yang berat agar proses ketika berpantang anda itu dapat berjalan dengan baik tanpa ada kesan sampingan.


Lelaki Nak Zakar Lebih Besar? Cuba 7 Langkah Dalam Teknik Urutan Jelqing

Untuk kebanyakan lelaki, zakar mereka (
khususnya saiz zakar tersebu
t) adalah satu aset yang paling bernilai. Namun, tahukah anda cara urut zakar yang berkesan?

Ini kerana untuk kebanyakan mereka, selain keupayaan zakar mereka untuk mengekalkan ereksi dengan lama, saiz zakar mereka juga memainkan peranan yang penting dalam mempengaruhi keyakinan diri mereka.

Dalam kalangan lelaki, ianya melambangkan nilai maskulin dan juga kegagahan.

Disebabkan itu, kebanyakan mereka akan mencuba hampir semua alternatif termasuklah
cincin zakar
dan juga cara urut zakar yang lain daripada yang lain demi mencapai kehendak mereka – saiz zakar yang memuaskan.

Untuk mendapatkan lebih banyak info tentang Kesihatan Lelaki, sila dapatkannya
di sini.

Apa itu cara urut zakar teknik Jelqing?

Cara urut zakar teknik Jelqing ini adalah sejenis teknik urut zakar yang melibatkan urutan dan regangan zakar (mirip
perbuatan melancap
) bermula di bahagian tengah zakar (ketika tegang).

 Melalui penggunaan daya yang sederhana atau sedikit kuat, urut zakar teknik Jelqing ini akan mengakibatkan kekoyakkan tisu pada skala mikro pada tisu dalaman zakar (
micro-tear
).

Matlamat teknik urutan ini adalah untuk
menggalakkan penghantaran darah yang kaya dengan nutrien kepada bahagian zakar,
 membantu proses pemulihan otot zakar (yang secara teorinya akan menjadikan saiz zakar lebih besar) selain menggalakkan darah mudah berkumpul untuk ereksi yang lebih besar dan panjang.

Teknik pegangan atau genggaman zakar adalah kunci kepada kejayaan atau kualiti kepada teknik urut zakar Jelqing ini.

Sedikit berbeza dengan genggaman satu tangan yang digunakan ketika lelaki melancap, teknik urut zakar Jelqing ini menggunakan
kedua-dua belah tangan.

Cara anda menggengam zakar anda adalah dengan membuat bentuk ‘OK’ dan genggam zakar anda dalam lubang tersebut.

Berikut adalah rutin cara urut zakar Jelqing:

Cara urut zakar (
warm-up routine
):

Mandi air panas atau sedikit suam.

Dapatkan
zakar anda dalam keadaan separa tegang
 (belum mencapai ereksi penuh)

Balutkan zakar anda menggunakan tuala suam dalam tempoh sekitar 15 minit.

Selepas rutin persediaan selesai dilakukan, anda telah bersedia untuk memasuki fasa seterusnya – rutin urut zakar Jelqing.

Baca juga:

 Oleh itu, berikut merupakan
rutin
cara urut zakar tanpa guna minyak:

Sapukan
cecair pelincir
berasaskan air pada zakar.

Buat simbol “OK” menggunakan jari telunjuk dan ibu jari (bahagian tangan kanan)

Genggam zakar anda di bahagian yang paling dekat dengan perut/tulang pelvis anda (bahagian tunjang zakar)

Sambil mengekalkan kekuatan genggaman, gerakan genggaman ini perlahan-lahan ke bahagian depan/hujung zakar anda atau bahagian pembahagi (jika anda berkhatan).
Pergerakan ini perlu berlaku dalam tempo yang perlahan
, mengambil masa sekitar 3 saat dari dasar zakar ke bahagian hujung. Sekiranya anda rasa tidak selesa apabila sampai ke bahagian kepala zakar, elakkan atau jangan menggenggam terlalu kuat di bahagian tersebut.

Tangan kiri anda seterunya akan melakukan kitaran yang sama (bermula daripada langkah 2 hingga langkah 4)

Teruskan bertukar tangan sehingga anda telah mencapai sekitar 50 kitaran. Anda mungkin memerlukan bantuan pasangan anda dan bergilir-gilir melakukan teknik urut zakar ini jika anda tidak ingin
terlalu penat.

Jika anda ingin mencuba untuk kali pertama, mulakan dahulu dengan kitaran yang lebih rendah (20 kitaran) agar zakar anda mampu untuk bersedia dan
menyuaikan tekanan daripada genggaman.
 Anda boleh perlahan-lahan tingkatkan bilangan kitaran Jelqing pada sesi-sesi berikutnya apabila dan sudah selesa dan mampu menahan teknik urut zakar ini.

Setelah anda selesai melakukan teknik urut zakar Jelqing tadi, anda boleh bergerak ke rutin atau fasa seterusnya – Rutin Penyudah.

Rutin penyudah (
Cool-down routine
)
:

Dapatkan tuala atau secebis pakaian yang boleh menyerap haba air, rendamnya dalam air sedikit panas atau suam.

Balutkan
tuala atau kain
 tersebut tadi pada zakar anda.

Berehat dan biarkan balutan pada zakar anda itu untuk tempoh sekitar 5 hingga 10 minit.

Terdapat juga satu lagi variasi dalam teknik urut zakar ini. Jika yang diatas menggunakan genggaman “O”, variasi yang disebut sebagai ‘
pincher
’ ini membabitkan genggaman seperti cubitan.

Ibu jari di letak di bahagian bawah zakar manakala jari telunjuk diletakkan di bahagian atas.

Seperti dalam teknik “O”, posisi genggaman ini digerakan daripada dasar zakar hinggalah ke bahagian hujung.

Adakah Jelqing berkesan?

Di sini di mana berlakunya perselisihan, terdapat pakar seks dan juga segelintir daripada mereka yang pernah mencuba mengatakan ianya berkesan bukan sahaja untuk meningkatkan saiz dan ukuran zakar, bahkan prestasi tahan lama zakar mereka ketika
melakukan seks.

Secara teorinya, teknik urut zakar Jelqing ini adalah sejenis senaman dan senaman yang kerap kepada zakar membantu untuk
melatih zakar untuk menampung darah dan juga mengekalkan ereksi.

Di sebalik beberapa testimoni dan pembuktian melalui anekdot, tiada bukti saintifik melalui kajian rapi yang menyokong dapatan ini.

Bahkan, pembesaran zakar dan peningkatan prestasi seks melalui kaedah ini dikatakan tidak masuk akal secara biologinya dan disifatkan sebagai mitos kesihatan.

Tambahan lagi, terdapat juga doktor yang menasihati agar anda elak melakukannya kerana risiko kerosakan struktur dalaman dan tisu-tisu zakar.

Cara urut zakar lain untuk meningkatkan saiz zakar selain Jelqing

Kaedah-kaedah fizikal lain yang turut digunakan untuk memanjangkan zakar adalah dengan penggunaan alat pam (
pumping method/penis pump
).

Teknik ini menggunakan sejenis alat yang dipanggil VED iaitu
Vacuum Erection Device
.

VED berfungsi dengan menghasilkan tekanan negatif yang menyebabkan darah bergerak masuk,
memenuhi dalaman zakar.

Untuk mengelakan kebocoran tekanan, balutan kedap udara di buat pada dasar zakar namun pemakaian balutan yang melebihi 30 mini berisiko untuk merosakkan tisu-tisu dan saraf dalaman zakar anda secara kekal, menyebabkan seseorang itu boleh menghidap Disfungsi Ereksi.

Hakikat prestasi dan kesihatan zakar sebenarnya bergantung kepada gaya hidup yang sihat, yakni gaya hidup yang berteraskan pemakanan yang seimbang dan
juga senaman
 yang kerap.

Tambahan kepada langkah yang disebut tadi, tidur yang mencukupi serta pengurusan stres yang baik juga membantu untuk
meningkatkan prestasi seksual zakar anda.


Denggi: Satu Beban Kepada Negara dan Masyarakat

Demam denggi adalah sejenis penyakit jangkitan virus bawaan nyamuk
Aedes aegypti
. Rantau Asia Tenggara mencatatkan antara angka tertinggi, berbanding kawasan lain di dunia. Dengan bilangan kes yang banyak, ia tentunya menjadi satu beban yang besar ke atas masyarakat dan negara.

Bilangan kes dan kematian

Kes tertinggi yang pernah dilaporkan di Malaysia adalah pada tahun 2015, iaitu sebanyak 120,836. Dua tahun berikutnya menunjukkan penurunan iaitu 101,357 pada tahun 2016 (penurunan sebanyak 16.1%) dan 83,849 pada tahun 2017 (penurunan sebanyak 17.3%). Trend yang ditunjukkan dalam tahun-tahun terbaru adalah baik, meskipun jumlah kes yang tercatat masih lagi tinggi.

Statistik demam denggi diambil daripada laman
http://idengue.remotesensing.gov.my

Bilangan kes yang berakhir dengan kematian juga menampakkan trend penurunan yang sama. Pada tahun 2015, sebanyak 336 kes dilaporkan (0.27% daripada keseluruhan kes), diikuti dengan 237 kes pada 2016 (0.23% daripada keseluruhan kes) dan 177 kes pada 2017 (0.21% daripada keseluruhan kes).

Statistik demam denggi diambil daripada laman
http://idengue.remotesensing.gov.my

Kerugian sumber manusia

Golongan paling banyak dilaporkan di dalam kes denggi adalah dewasa muda (16-30 tahun). Ini adalah umur perdana (
prime age
) bagi seseorang dan mereka mewakili skala yang besar dalam sumber manusia di dalam pelbagai sektor di seluruh negara.

Purata tempoh masa penyakit bagi pesakit luar adalah 8.6 hari, manakala pesakit di dalam wad pula selama 12.6 hari. Dalam kalangan mereka yang ditahan di dalam wad, pelajar secara purata kehilangan 2.2 hari persekolahan dan pekerja pula bercuti 6.7 hari.

Kualiti hidup akan terganggu dalam tempoh tersebut. Meskipun pergi ke sekolah dan masuk bekerja, prestasi yang ditunjukkan akan berkurang.

Beban ekonomi

Berdasarkan kajian yang dibuat di Hospital Seremban oleh Universiti Kebangsaan Malaysia (UKM) pada tahun 2016, setiap isi rumah membelanjakan purata RM12.33 sebulan bagi langkah pencegahan termasuk penyembur nyamuk, ubat nyamuk lingkar dan elektrik. Kos rawatan pula dianggarkan RM118 bagi setiap kes, tidak termasuk kos-kos seperti pengangkutan, makan dan minum. Jika ada berlaku komplikasi, lebih banyak wang yang perlu dikeluarkan.

Dalam kajian lain, beban ekonomi ke atas demam denggi dianggarkan sebanyak RM196,000,000 setiap tahun, iaitu sekitar RM7.14 bagi setiap seorang rakyat Malaysia (per kapita). Ini tidak termasuk kos untuk menguruskan penyakit seperti pengawalan nyamuk dan kajian-kajian ke atasnya yang boleh mencecah RM308,000,000 (RM11.2 per kapita) hingga RM752,500,000 (RM27.4 per kapita).

Jelas, demam denggi merupakan satu beban yang signifikan ke atas masyarakat dan negara, khususnya di Malaysia. Wang berjuta-juta perlu dikeluarkan untuk menampung perbelanjaan penyakit ini. Jika ia dapat dijimatkan, tentunya lebih banyak boleh digunakan bagi tujuan lain termasuk makanan sihat, perbelanjaan pendidikan dan sebagainya.

Banyak faktor perlu dikaji untuk mengurangkan kes denggi. Antaranya, faktor cuaca seperti kelembapan, suhu dan hujan. Begitu juga kecekapan sistem kesihatan dalam memberikan notis awal serta menjalankan langkah-langkah penghapusan jentik-jentik dan nyamuk. Tidak dilupakan, sikap dan kesedaran masyarakat dalam membasmi tempat-tempat pembiakan nyamuk di kawasan rumah mereka.


Sabun Sebabkan Kulit Sensitif Jadi Makin Teruk? Ikut 3 Tip Mudah Ini Agar Tak Gatal Lagi!

Bagi mereka yang kerap mengalami gatal kulit atau mempunyai kulit sensitif, pemilihan sabun untuk kegunaan harian seperti mencuci tangan dan mandi amatlah penting. Ini tips untuk memilih sabun untuk kulit sensitif.

Kadangkala, individu yang menderita dengan kondisi ini tidak sedar bahawa pemilihan sabun merupakan faktor yang menyebabkan mereka alami
simptom seperti gatal-gatal
, kulit mengelupas atau naik bintik-bintik air pada kawasan tapak tangan.

Oleh sebab itu, mereka yang mempunyai kulit sensitif haruslah sentiasa peka dengan sabun yang mereka gunakan setiap hari.

Sabun yang tidak menyebabkan iritiasi dan berfungsi secara lembut merupakan pilihan yang terbaik untuk pesakit yang mempunyai kulit sensitif.

Hendak tahu cara untuk memilih sabun yang terbaik? Jom ikuti tip yang bakal kami kongsikan di bawah untuk pemilihan sabun yang terbaik untuk
kulit gatal dan sensitif.

Baca lebih lanjut tentang Alahan
di sini.

Cara memilih sabun untuk kulit sensitif

Jika anda telah mempunyai kulit yang sensitif buat satu jangka masa yang lama, anda pasti tahu jenis sabun atau bahan kosmetik apa yang boleh menyebabkan kulit anda mengalami iritasi.

Walau bagaimanapun, itu tidak bermaksud anda tidak boleh menggunakan sabun langsung sewaktu mandi atau
mencuci tangan
!

Ada produk yang boleh membuatkan anda alami simptom seperti gatal-gatal pada kawasan kulit yang sensitif.

Namun, kunci utama untuk mengelakkan simptom ini daripada berlaku lagi adalah dengan cara
mengelakkan penggunaan sabun yang salah.

1. Elakkan kandungan surfaktan untuk sabun untuk kulit sensitif

Kebanyakan sabun yang dijual di pasar raya mempunyai surfaktan, bahan utama yang digunakan untuk membuat sabun.

Tetapi, bukan itu sahaja. Di dalam sebuku sabun mandi, ada pelbagai
bahan kimia seperti pewangi dan pengawet
 yang juga boleh mencetuskan masalah kepada mereka yang mempunyai kulit sensitif.

Kadangkala, sabun ini boleh mencetuskan kondisi yang dikenali sebagai
dermatitis sentuh
 yang menyebabkan pesakit mengalami ruam berwarna merah dan gatal-gatal.

Jika boleh, pilih sabun yang mempunyai perkataan ‘
soap-free
’ pada pembungkusannya. Selalunya, sabun jenis ini khas untuk mereka yang mengalami
masalah kulit
.

Walau bagaimanapun, sabun jenis ‘
soap-free
’ mungkin akan membuatkan anda rasa tidak puas ketika menggunakannya. Salah satu sebabnya ialah ia tidak akan berbuih seperti sabun biasa.

2.
 Sabun untuk kulit sensitif
dengan pH yang betul

Jika anda mempunyai kulit sensitif, elakkan memilih sabun yang terlalu kasar pada permukaan kulit.

Sebaiknya, gunakan
sabun mandi untuk kulit kering dan gatal
 yang mempunyai
formulasi pH yang seimbang
 untuk kulit yang sihat.

Lazimnya, pH sabun mandi yang normal adalah di antara 9-10. Namun, pH kulit pula adalah di antara 4 hingga 5.

Disebabkan perbezaan ini, penggunaan sabun yang terlalu beralkali boleh
menyebabkan ekzema
 atau gatal-gatal pada kawasan kulit jadi semakin teruk.

Baca juga:

3.

Gunakan sabun yang boleh melembapkan kulit

Pernahkah anda dengar mengenai ‘
skin barrier
’? Secara mudahnya
, skin barrier
 merupakan satu lapisan kulit yang bertanggungjawab mengekang segala kelembapan. Tanpa lapisan ini, kulit akan jadi kering dan mudah rosak.

Oleh sebab itu, penting untuk anda menjaga lapisan kulit supaya ia tidak mudah rosak. Salah satu caranya adalah dengan
memilih sabun yang melembapkan kulit.

Selain itu, elakkan juga membasuh muka dengan air panas. Bercanggah dengan pendapat umum, aktiviti mencuci muka dengan air panas sebenarnya akan membuatkan kulit jadi bertambah kering!

Kesimpulan

Bukan mudah untuk menjaga kulit yang sensitif. Ada saja pantang larang yang perlu diikuti supaya kulit kekal sihat dan cantik serta tidak
mudah mengelupas
.

Kami berharap dengan perkongsian di atas, anda dapat memilih sabun untuk kulit sensitif yang sesuai.

Tetapi, jangan lupa ya. Setelah basuh muka dengan sabun,
pakai
pelembap
 untuk ‘kunci’ lembapan pada wajah anda. Dengan cara ini, kulit anda akan jadi lebih sihat dan cantik!


Ibu, Jangan Paksa Anak Makan! Jika Tidak Si Kecil Akan Terima KESAN Ini!

Apabila anak tidak mahu makan, apa yang anda buat? Kebanyakan ibu bapa akan memaksa si kecil kerana bimbang anak susah makan akan kelaparan. Tetapi tindakan seperti itu boleh mendatangkan kesan negatif.

Ikuti penjelasannya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Definisi memaksa anak tidak mahu makan

Sebagai ibu bapa
, kita mahu anak-anak mendapat nutrisi yang optimum dengan pengambilan makanan yang betul dan seimbang.

Namun,
 soal pemakanan kanak-kanak
 boleh menjadi isu yang sukar, terutamanya apabila anak susah makan.

Dalam situasi sedemikian, ibu bapa cenderung untuk memberi makan secara paksaan kepada si kecil. Namun ia boleh membawa kepada akibat yang berbahaya.

Perkara berikut merupakan antara ciri-ciri anda sedang
memaksa si kecil untuk makan
:

Menetapkan berapa banyak, bila dan apa yang perlu dimakan

Memberi makan dalam jumlah yang banyak walaupun tidak disukai

Membandingkan si kecil dengan kanak-kanak lain atau memeras ugut mereka untuk makan banyak

Mengabaikan permintaan si kecil untuk mengurangkan jumlah makanan atau melambatkan waktu makan

Punca ibu bapa selalu memaksa anak susah makan

Berikut antara sebab menjelaskan mengapa ibu bapa cenderung memaksa si kecil untuk makan:

1. Untuk menghabiskan makanan yang dihidangkan

Kebanyakan kita mempunyai tanggapan bahawa apa yang berada di atas pinggan perlu dihabiskan.

Namun untuk kanak-kanak ia mungkin tidak berlaku kerana saiz perut mereka agak kecil.

Memaksa anak susah makan #2. Memperkenalkan makanan pejal

Merupakan antara kesilapan biasa yang dilakukan ibu bapa
semasa memperkenalkan makanan pejal buat kali pertama
.

Anda harus tahu tujuan memperkenalkan makanan bukan untuk
memaksa bayi makan
, sebaliknya bagi mengembangkan deria rasa mereka.

3. Risau si kecil tak cukup makan

Normal untuk anak makan sedikit tetapi kerap.

Namun sebagai ibu bapa, anda akan terfikir apabila anak susah makan, mereka tidak mendapat nutrisi yang mencukupi. Keadaan itu seterusnya menyebabkan
mereka makan secara berlebihan
.

4. Menyuapkan makanan kepada anak yang besar

Ada ibu bapa yang masih suka menyuap anak walaupun mereka sudah cukup besar dan  mampu
makan dengan sendiri
. Ia secara tidak langsung membawa kepada punca makan berlebihan.

Baca juga:

5. Tidak memahami keperluan anak susah makan

Apabila si kecil tidak mahu makan, anda akan memaksa kerana menganggap mereka tidak memahami keinginan dan keperluan pemakanan diri sendiri.

6. Memaksa anak susah makan dengan memperkenalkan makanan baharu

Paksaan biasa berlaku apabila ibu bapa memperkenalkan anak kepada
buah-buahan, sayuran
 atau sebarang makanan baharu.

Ini disebabkan anda berpendapat memberi makan secara berterusan akan membuatkan si kecil menyukai makanan tersebut.

7. Membandingkan dengan anak yang lain

Jika ada rakan atau sepupu si kecil yang seusia makan lebih banyak, anda merasakan anak juga perlu sebegitu, sekali gus memberi mereka makan secara paksa.

8. Memupuk tabiat baik

Ibu bapa sering beranggapan untuk memupuk
tabiat pemakanan yang baik
, anda perlu memaksa anak memakannya terutamanya jika makanan itu sihat.

Impak memaksa anak makan

Memberi makan secara paksa harus dielakkan kerana boleh mendatangkan kesan seperti:

1. Muntah-muntah

Apabila anda memaksa si kecil makan bertentangan dengan keinginannya, ia boleh menyebabkan
mereka memuntahkan
 makanan tersebut kembali.

2. Benci terhadap makanan

Apabila si kecil tidak mahu makan tetapi tetap dipaksa, ia boleh menyebabkan mereka bukan sahaja tidak menyukai apa yang diberikan, bahkan membencinya.

3. Memaksa anak makan boleh membunuh selera

Kita akan makan apabila berasa lapar, begitu juga si kecil. Namun sebagai ibu bapa, kita meragui penilaian mereka dalam soal makan. Ini sekali gus menghilangkan selera mereka.

4. Emosi negatif

Anak boleh mengembangkan perasaan dan emosi negatif terhadap makanan, malahan kepada anda sebagai ibu bapa mereka.

5. Mewujudkan tabiat pemakanan tidak sihat

Anak mungkin akan mengembangkan tabiat pemakanan tidak sihat kerana
keengganan makan makanan sihat
.

6. Kurang kawalan terhadap tabiat pemakanan

Antara kesan paling teruk apabila dipaksa makan adalah mereka boleh hilang kawalan ke atas tabiat pemakanan mereka.

7. Gangguan pemakanan kesan memaksa anak makan

Apabila tiada kawalan ke atas apa yang dimakan, anak boleh mengalami
gangguan pemakanan
 seperti anoreksia atau bulimia.

8. Isu kurang makan

Apabila si kecil membesar, mereka mungkin akan makan lebih sedikit daripada jumlah yang sepatutnya.

9. Seumur hidup tidak menyukai sesuatu makanan

Anak boleh mengembangkan rasa tidak suka kepada makanan sehingga dewasa.

10. Kawalan ibu bapa mewujudkan isu harga diri

Apabila dipaksa makan, anak boleh mengalami hilang kawalan ke atas kehidupan mereka dan menimbulkan
rasa harga diri yang rendah
.

Berhenti memaksa anak makan

Memaksa anak untuk mengambil sesuatu makanan boleh membawa kepada pelbagai masalah fizikal, emosi dan fisiologi.

Jika anda kurang makan berbanding
adik-beradiknya
 yang lain, tidak mahu makan dan lebih banyak bermain – ia adalah perkara normal.

Usah panik. Sebaliknya tunjukkan
contoh teladan yang baik
 dalam soal pemakanan, biarkan anak menentukan masa dan pilihan makanan mereka.


Puasa Ketika PKP Tak Bermaksud Jadi Antisosial, Walaupun Tanpa Bazar, Ini 4 Cara Kekal Berhubung!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Manusia adalah kelompok yang tidak boleh hidup tanpa sebarang interaksi sosial.

Semakin kurang interaksi sosial antara individu, semakin besar kemungkinan kesejahteraan mental terjejas. Ini termasuklah dengan pelaksanaan jarak sosial.

Ketika wabak COVID-19 sedang melanda dunia, terutamanya negara kita Malaysia,
social distancing
 atau penjarakan sosial
 adalah satu perkara yang amat dipandang serius.

Statistik di Malaysia adalah seperti berikut:

[covid_19]

Ini kerana ia adalah salah satu cara yang paling ampuh untuk menghentikan penyebaran wabak ini
di saat vaksin untuk merawat COVID-19 masih lagi tidak tersedia
.

Walau bagaimanapun, jika seseorang individu tersebut kekal untuk tidak melakukan sebarang interaksi sosial atau hubungan komunikasi, ia mungkin boleh memberi kesan negatif terhadap kesihatan mental.

Oleh itu, bagaimana kita boleh mengekalkan interaksi sosial saat mengamalkan penjarakan sosial
?

Manusia mesti terus melakukan interaksi sosial

Sejak berkurun lamanya, manusia sememangnya ditakdirkan untuk hidup dalam satu komuniti bagi tujuan saling melengkapi antara satu sama lain.

Oleh sebab itu, apabila
penjarakan sosial dilaksanakan semasa wabak COVID-19 berlaku
, sesetengah manusia mungkin akan mengalami sedikit kesukaran untuk beradaptasi dengannya.

Apatah lagi bagi mereka yang tidak mempunyai ahli keluarga yang tinggal sebumbung, sebatang kara, atau tinggal bersendirian. Tempoh selama hampir sebulan ini pasti memberikan banyak cabaran kepada mereka.

Tidak keterlaluan jika ada antara kita yang mungkin akan tertekan, stres, kesepian bahkan kemurungan tanpa sebarang interaksi sosial.

Oleh itu, jika anda merupakan salah seorang yang mungkin berada dalam situasi ini, kami ada beberapa cadangan untuk kekal berinteraksi.

Tip untuk kekal mewujudkan interaksi sosial semasa PKP

Komunikasi atau interaksi sosial tidak semestinya memerlukan anda untuk berhadapan
 antara satu sama lain. Namun, di kala PKP sedang berlangsung, ada cara lain untuk anda mengekalkan komunikasi.

Berikut merupakan antara tip mengekalkan interaksi sosial semasa penjarakan sosial berlangsung:

#1. Bertegur sapa sesama jiran

Anda mahu menegur atau berborak dengan jiran anda sebentar, tetapi anda mahu mengekalkan penjarakan sosial dan masih risau berkenaan penyebaran jangkitan.

Perkara ini mudah sahaja. Anda boleh sahaja bertegur sapa bersama jiran anda dengan hanya berborak di sebelah pagar rumah atau di balkoni. Pastikan jarak antara diri anda dan juga jiran sekurang-kurangnya 1 meter.

#2. Gunakan aplikasi panggilan video

Telefon pintar sememangnya dilengkapi dengan kemudahan untuk anda melakukan panggilan video.

Untuk lebih mudah dan jimat, anda boleh menggunakan aplikasi panggilan video yang hanya memerlukan sambungan internet.

Gunakan Skype, atau WhatsApp
Video Call
untuk panggilan video yang tidak mengenakan sebarang caj. Tetapi pastikan anda mempunyai sambungan internet yang stabil di rumah.

#3. Gunakan media sosial untuk terus berhubung

Anda mungkin tidak mampu untuk menziarahi ibu bapa di kampung atau datuk dan nenek anda pada waktu ini, tetapi anda masih lagi mampu untuk kekal berhubung.

Banyak aplikasi yang boleh anda gunakan untuk terus kekal berhubung atau berborak bersama ahli keluarga dan kenalan anda.

Gunakan aplikasi seperti Whatsapp, Twitter, Facebook dan Instagram untuk mengetahui perkembangan terkini mereka.

#4. Rapatkan hubungan dengan individu yang tinggal bersama anda

Jika anda tinggal sekeluarga, atau menyewa rumah bersama rakan, atau mungkin juga menyewa bilik di rumah bersama penghuni lain, ia bukanlah bermakna anda tidak boleh melakukan sebarang aktiviti.

Pada waktu inilah anda memiliki lebih banyak masa yang terluang untuk bersama mereka. Baik ahli keluarga mahupun rakan serumah, banyak perkara yang boleh dilakukan bersama seperti bergotong-royong dan memasak hidangan.

Cara ini juga boleh mengekalkan interaksi sosial antara anda dan individu lain.

Kekalkan interaksi sosial semasa penjarakan sosial untuk elakkan kesunyian

Jarak sosial sememangnya amat penting pada waktu ini, tetapi interaksi sosial juga tidak boleh diabaikan sama sekali.
Penjarakan sosial secara fizikal tidak bermakna anda perlu menghentikan segala komunikasi
 dengan dunia atau kenalan anda.

Ini kerana, interaksi sosial berperanan penting dalam memastikan anda tidak berasa sunyi atau kesepian. Jangan jadikan wabak COVID-19 ini sebagai penghalang untuk anda terus berhubung.

[mc4wp_form id=’115319″]

Jika kita bersedia untuk melawan penyebaran jangkitan COVID-19, ini bermakna kita juga bersedia untuk menerima segala cabaran yang mungkin tiba.

Anda hanya perlu bersifat fleksibel dan bersedia untuk menyesuaikan diri dengan keadaan dan perubahan semasa. Kita pasti boleh lakukannya.

#HelloHealthGroup, #HelloDoktor, #HelloHealthCoronaVirus

Baca juga:

Berita Baik, Ujian Pertama Vaksin COVID-19 Pada Manusia Sudah Bermula!

Amalan Jarak Sosial, Kuarantin Dan Isolasi: Apa Bezanya?

Kawalan Pergerakan Buat Anak Terkurung Di Rumah? Ini Masa Terbaik Bersama Keluarga

#StayAtHome : Sebab Di Sebalik Perintah Kawalan Pergerakan, Kenduri Pun Kena Cancel!

Ramai Pasangan Bercerai Ketika Kuarantin, Apa Nak Buat Jika Bosan Terkurung Di Rumah?


Kenali 5 Manfaat Buah Cempedak

Buah cempedak di luar pagar,

Ambil galah tolong jolokkan,

Kami budak baru belajar,

Kalau salah tolong tunjukkan.

Bercakap tentang buah tempatan eksotik ini, cempedak adalah antara buah kegemaran masyarakat Asia Tenggara, khususnya Malaysia. Dengan rasa yang manis dan berlemak, ia menjadi pilihan santapan tak kira waktu atau musim. Apatah lagi jika digoreng dengan tepung beras, tentunya sangat mengiurkan.

Di samping rasa yang enak, buah ini juga sebenarnya kaya dengan khasiat. Apakah khasiatnya?

1. Baik untuk mata

Buah ini kaya dengan vitamin A. Jika kita selalu mendengar vitamin A terkandung banyak dalam lobak merah, cempedak juga mengandungi vitamin ini. Ia penting dalam mengekalkan kesihatan mata dan kornea.

2. Membantu pergerakan usus

Kandungan serat dalam buah ini dapat membantu meningkatkan kesihatan serta pergerakan usus. Biji cempedak juga mengandungi serat. Ia boleh diproses menjadi tepung sebagai alternatif kepada tepung roti. Ada juga yang memakan bijinya yang telah direbus.

3. Kesihatan jantung

Antioksidan, serat dan vitamin C yang merupakan sebahagian daripada kandungan cempedak membantu dalam mengekalkan kesihatan jantung. Potasium yang tinggi pula mampu merendahkan tekanan darah. Vitamin C juga membantu mengurangkan kadar kolesterol dalam darah. Semua ini membantu meningkatkan kesihatan jantung.

4. Merawat malaria

Beberapa kandungan pada buah dan kulit cempedak seperti Artioindonesianidin dan heteriflavon C didakwa membantu mencegah serta merawat sejenis demam berdarah bawaan nyamuk, iaitu malaria.

5. Mengawal berat badan

Buah cempedak memberikan rasa kenyang dalam tempoh yang lama disebabkan kandungan serat yang tinggi. Ini akan membantu mengurangkan rasa ingin makan seterusnya mengurangkan jumlah kalori yang diambil. Walau bagaimanapun, jika anda mengambilnya dengan banyak setiap hari, jangan terkejut pula kalau berat badan anda meningkat.

Ia membantu memberikan rasa kenyang dan mengurangkan pengambilan makanan lain, bukannya menurunkan berat badan.


AWAS Jika Tubuh Bayi Baru Lahir Ditumbuhi Rambut Halus, Ada Yang Bahaya Tau!

Pernahkah anda lihat bayi yang baru lahir? Kulit mereka diselubungi dengan rambut yang dikenali sebagai lanugo.

Jika anda tidak tahu akan lanugo, pasti anda tertanya-tanya, bahayakah rambut tersebut?

Lanugo adalah rambut halus yang boleh tumbuh di merata badan terutamanya pada bahagian belakang, bahu, lengan dan dahi bayi.

Ia mempunyai fungsi khas bagi melindungi bayi ketika di dalam kandungan.

Kawasan badan yang tidak mempunyai folikel rambut
 seperti bibir, tapak tangan dan kaki tidak mengalami pertumbuhan lanugo.

Kebanyakan bayi yang mempunyai lanugo adalah mereka yang mengalami kelahiran pramatang.

Pun begitu, bayi yang lahir matang juga boleh dilahirkan dengan lanugo.

Walau bagaimanapun, anda tidak perlu risau. Ia bukanlah satu petanda masalah kesihatan.

Untuk mendapatkan lebih banyak info tentang Keibubapaan, sila dapatkannya
di sini.

Bukan sekadar perhiasan, ini rupanya fungsi lanugo

Banyak kajian telah dijalankan bagi memahami fungsi lanugo dan bagaimana ia berupaya untuk melindungi janin di dalam kandungan.

Antaranya adalah:

Melindungi kulit
: Oleh sebab
air ketuban boleh mempengaruhi keadaan kulit bayi
, cecair vernix caseosa (cecair putih pekat) bertindak sebagai pelindung utama. Namun, ia tidak berupaya untuk melekat pada permukaan kulit bayi. Lanugo merupakan struktur anatomi yang memegang cecair vernix bagi melindungi kulit bayi.

Mengawal suhu badan bayi
: Pada fasa awal kehamilan, lanugo merupakan struktur utama yang mengawal suhu badan bayi sebelum lapisan lemak terbentuk dan mengambil alih fungsi tersebut.

Merangsang tumbesaran dan perkembangan bayi
: Terdapat kajian yang menunjukkan keupayaan lanugo untuk merangsang rembesan hormon bagi mengurangkan stres dan menggalakkan proses tumbesaran dalam badan.

Pembentukan lanugo kebiasaannya berlaku pada sekitar minggu ke 16 hingga 20.

Jumlah rambut halus tersebut berada pada tahap yang paling tinggi apabila
 bayi mencecah usia 28 minggu.

Setelah ibu hamil memasuki trimester ketiga, lanugo akan gugur perlahan-lahan.

Semakin dekat dengan tarikh matang kehamilan, semakin kuranglah lanugo pada permukaan kulit bayi.

Tatkala bayi dilahirkan, jumlah lanugo tinggal sedikit dan lama-kelamaan, semuanya gugur.

Oleh sebab itulah, jika anda lihat
bayi yang lahir lewat (lebih daripada 42 minggu)
, kulit mereka lebih berkedut.

Ia berikutan pendedahan secara langsung kulit kepada air ketuban. Tanpa lanugo, cecair vernix tidak boleh melindungi kulit  bayi.

Rambut tersebut akan digantikan dengan rambut yang lebih halus kelak. Ia dikenali sebagai rambut vellus.

Baca juga:

Setiap bayi mempunyai jumlah lanugo yang berbeza selepas lahir

Bukan semua bayi lahir dengan lanugo.

Walaupun normal bagi bayi lahir dengannya, ia tidak bermakna bayi yang tidak mempunyai lanugo itu tidak normal.

Terdapat beberapa aspek yang perlu dilihat dan ia mempengaruhi
rupa bayi yang baru lahir.

Secara amnya, ia boleh dibahagikan kepada dua iaitu faktor usia kandungan ketika bayi dilahirkan dan warna kulit (genetik).

Faktor usia

Bayi yang lahir pramatang cenderung untuk mempunyai jumlah rambut lanugo yang lebih banyak. Oleh sebab lanugo mula gugur pada minggu ke 28, bayi yang lahir sebelum tempoh itu mempunyai jumlah lanugo yang lebih banyak. Namun, seperti bayi lain,
rambut tersebut akan gugur kelak.

Bagi bayi yang lahir matang (lahir di antara minggu ke 37 hingga 42), segelintir akan mempunyai lanugo (dalam lingkungan 30%).

Bayi yang lahir lebih daripada 42 minggu kebiasaannya tiada lanugo yang menyelubungi badan.

Faktor warna kulit

Mereka yang berkulit cerah cenderung untuk mempunyai lanugo yang berwarna pudar. Ia sukar untuk dilihat.

Bayi yang berkulit gelap lebih jelas kelihatan lanugonya. Warna hitam pada lanugo akan lebih menonjolkan rambut halus tersebut semasa mereka dilahirkan.

Ke mana perginya lanugo yang gugur semasa di dalam kandungan ibu?

Anda mungkin tertanya-tanya, ke mana perginya lanugo setelah ia gugur daripada badan bayi.

Oleh sebab ia mula gugur seawal minggu ke 28,
kebanyakan lanugo yang gugur berada di dalam air ketuban ibu.

Air ketuban itu akan diminum oleh bayi maka lanugo akan memasuki sistem pencernaan bayi.

Jadi, secara teknikalnya, kita boleh anggap, bayi akan makan lanugo tersebut.

Ia akan menjadi sebahagian daripada mekonium (najis pertama bayi) apabila ia dilahirkan kelak.

Walau bagaimanapun, anda perlu tahu bahawa rambut lanugo yang tumbuh selepas sebulan bayi dilahirkan boleh menjadi tanda kepada penyakit berbahaya.

Antaranya adalah:

Malnutrisi teruk. Apabila badan tidak mempunyai bekalan lemak yang cukup, lanugo akan tumbuh bagi melindungi bayi daripada kesejukan.

Keadaan kesihatan yang serius seperti kanser
, masalah metabolik dan masalah berkaitan dengan sistem endokrin.

Hipertrikosis Lanuginosa. Pertumbuhan lanugo secara berlebihan. Ia merupakan masalah genetik yang jarang didiagnosis.

Konklusi

Jangan terkejut jika bayi baru lahir tidak ‘sebersih’ berbanding dengan apa yang sering ditonjolkan di kaca televisyen.

Lanugo merupakan struktur anatomi penting buat bayi di dalam kandungan.

Namun,
jika pertumbuhan lanugo berlaku selepas bayi berusia 1 bulan
, ia mungkin petanda masalah kesihatan serius.

Justeru, jangan abaikan temujanji anda dengan doktor.


Jom Kenali Personaliti Introvert, Extrovert Dan Ambivert! Anda Kategori Mana Satu?

Personaliti seseorang individu memang sangat kompleks
 kerana ada mereka yang suka menonjol, namun ada juga yang suka menyendiri.

Disebabkan itu, telah wujud istilah introvert dan ekstrovert yang masing-masing membawa personaliti berbeza namun saling melengkapi.

Mungkin hanya dua istilah ini yang selalu diketengahkan bukan? Namun ada satu lagi istilah yang harus kalian tahu iaitu ambivert!

Personaliti introvert dan ekstrovert

Bayangkan di dalam satu majlis keramaian,
pasti akan wujud dua golongan individu yang berlainan
 cara atau kaedah mereka berkomunikasi dan bersosial.

Pertama, akan wujud golongan yang gemar menonjol dan mereka ini digelar ekstrovert.

Kedua, akan wujud golongan yang gemar menyendiri dan mereka ini digelar introvert.

Menurut Kaunselor Profesional Megan MacCutcheon, kedua-duanya sebenarnya saling melengkapi antara satu sama lain dalam sebuah kelompok masyarakat.

Jom dekati individu introvert!

Seperti yang selalu dimomokkan, mereka yang mempunyai perwatakan seperti ini sering dikaitkan dengan sifat pemalu, pemendam serta pasif.

Ya, ia mungkin benar dan berikut adalah sedikit perincian mengenainya:

Anda cenderung mengelak konflik

Mereka yang introvert sangat cenderung mengelak aktiviti pergaulan bersama individu yang mereka kurang atau tidak dikenali.

Sebenarnya, mereka bukan bersifat sombong namun sebaliknya hanya risau jika kehadiran mereka mewujudkan suasana tidak selesa.

Disebabkan itu, pergaulan secara langsung adalah tidak sesuai buat mereka sebaliknya
lebih memilih untuk bergaul secara atas talian atau melalui penulisan
.

Anda lebih gemar bersifat berwaspada

Sebelum membuat sebarang keputusan, mereka ini lebih banyak menghabiskan masa untuk
berfikir sebelum memutuskan apa-apa
.

Ini kerana mereka akan memikirkan setiap pro dan kontra yang akan berlaku serta menganalisis setiap kemungkinan yang bakal berlaku.

Adakah ini sesuatu yang buruk? Mungkin tidak kerana pemikiran inilah yang akan membantu keberkesanan sesuatu tindakan itu.

Anda adalah pendengar dan pemerhati yang baik

Aktiviti bersosial dan berkomunikasi mungkin memerlukan lontaran suara yang menggunakan tenaga dan ini sangat memenatkan bagi mereka.

Disebabkan itu, mereka yang introvert lebih gemar menjadi pendengar dan pemerhati sahaja setiap kali aktiviti pergaulan berkumpulan.

Ya, ia adalah satu kelebihan kerana ini merupakan satu keperluan paling utama dalam
 menjadi seorang sahabat yang baik.

Mari kenali individu ekstrovert!

Berbeza dengan introvert, mereka yang mempunyai perwatakan seperti ini sering dikaitkan dengan tenaga yang agresif, komprehensif dan aktif.

Ya, ia memang benar dan berikut adalah sedikit perincian mengenainya:

Anda cenderung mencuba sesuatu yang baharu

Kadangkala, kehidupan yang bersifat rutin pasti sangat membosankan dan disebabkan itu mereka sangat berani untuk mencuba perkara baharu.

Tidak kira sama ada hal tersebut berbahaya dan berisiko, ia sudah tentu akan dilakukan apabila perkara itu diputuskan.

Dalam pada itu, sifat ekstrovert dalam diri pasti akan membuat anda menjadi seorang yang cepat
bertindak daripada berfikir terlebih dahulu
.

Anda lebih gemar bergerak dalam kumpulan

Mereka yang ekstrovert lebih selesa untuk bergerak dan bekerja bersama individu lain dan sering kali dianggap sebagai ketua.

Ini kerana tenaga yang dibawa perlu digunakan dengan baik dan dicurahkan setiap kali menyelesaikan sesuatu tugasan itu.

Namun, sekadar aktif berbicara tidak bermakna bahawa anda adalah ketua yang baik dan ia merupakan
satu skil lain yang perlu digilap
.

Anda akan kesunyian apabila keseorangan

Individu dengan personaliti ekstrovert akan membawa satu tenaga yang sangat banyak serta ia perlu disalurkan melalui komunikasi dan sosial.

Apa yang menariknya adalah
mereka ini akan lebih cepat penat
 apabila tidak melakukan aktiviti berbanding ketika menjayakan sesuatu.

Disebabkan itu, mereka sangat gemar dan perlu untuk berada di tengah-tengah fokus masyarakat agar tenaga ini dapat dihabiskan dengan ideal.

Anda bukan kedua-duanya?

Sekiranya anda mendapati bahawa anda tidak tergolong dalam kelompok introvert dan ekstrovert, anda mungkin gabungan kedua-duanya!

Gabungan ini dinamakan sebagai ambivert dan anda sendiri mungkin akan keliru dengan sifat aktif dan pasif yang wujud bersama dalam diri.

Jika kalian cenderung dan gemar berada dalam kelompok masyarakat ataupun bersendiran juga tidak mengapa, ini bermakna anda adalah seorang ambivert.

Konklusinya, personaliti seorang individu itu mungkin akan menjadi penentu bagaimana diri anda bakal menjalani kehidupan.

Pun begitu, kesemuanya ada pro dan kontra masing-masing dan kalian tidak perlu tertekan jika tergolong dalam mana-mana personaliti.

Percaya pada diri, maka kehidupan yang kalian jalani pasti akan menjadi lebih baik
!


Rupanya Ini Cara Simpan Kelapa Parut Dalam Peti Sejuk, Masih Elok Selepas 2 Bulan!

Kelapa parut sering digunakan dalam pembuatan kuih-muih tradisional. Ia biasa digunakan sebagai salutan kuih seperti pada kuih apam beras, kuih sagu dan kuih puteri ayu. Selain itu, kelapa yang telah diparut juga sering digunakan sebagai inti bagi kuih-muih lain seperti kuih ketayap, kuih dangai dan pulut panggang. Namun, setelah kita parut kelapa, ada kalanya ia tidak bertahan lama setelah disimpan.

 Ini mungkin disebabkan oleh kaedah yang salah ketika menyimpan kelapa yang telah diparut.

Oleh itu, kami kongsikan di sini beberapa kaedah menyimpan parutan kelapa agar ia bertahan lebih lama.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara buat kelapa parut tahan lama

Ada kalanya, selepas parut kelapa atau membeli kelapa yang telah siap diparut, terdapat lebihan kelapa yang mahu disimpan.

Malangnya, kelapa yang disimpan ini sering cepat rosak atau berbau tengik walaupun telah disimpan dalam peti sejuk.

Untuk pengetahuan anda, kaedah yang kurang tepat sememangnya akan membuatkan parutan kelapa cepat rosak dan tidak bertahan lama.

Ikuti 2 kaedah simpanan kelapa parut di bawah ini:

#1. Kaedah kukus dan garam

Setelah anda membeli atau parut kelapa, letakkan parutan kelapa tersebut ke dalam bekas yang bersih.

Seterusnya, taburkan dua atau
tiga sudu kecil garam
 pada kelapa tersebut. Gaul sehingga sebati. Tujuan kita
memasukkan garam
 adalah sebagai bahan untuk merencatkan pembiakan bakteria yang boleh merosakkan kelapa dengan cepat. Selain itu,
garam juga
 bertindak sebagai bahan pengawet semula jadi.

Setelah itu, panaskan periuk kukus anda sehingga air mendidih.

Masukkan kelapa
 tadi ke dalam periuk dan kukus selama sekurang-kurangnya 15 minit.

Bagi mengelakkan wap air jatuh dan masuk ke dalam bekas kelapa, balutkan kain pada tudung atau penutup periuk kukusan. Air wap dalam periuk kukus akan menyerap masuk ke dalam kain dan tidak akan menitik ke kelapa.

Setelah 15 minit, keluarkan parutan kelapa daripada periuk kukus dan biarkan di luar agar ia sejuk.

Setelah kelapa sejuk
, anda boleh membungkusnya ke dalam plastik-plastik kecil. Ingat, jangan sesekali membungkus kelapa yang masih panas atau berwap kerana ia boleh menyebabkan kelapa menjadi cepat basi.

Setelah dibungkus, simpan
parutan kelapa
 tersebut ke dalam peti sejuk di bahagian beku. Apabila anda hendak menggunakannya, keluarkan daripada peti sejuk dan kukus kembali.

Kaedah ini dikatakan boleh menjadikan kelapa tahan sehingga 2 bulan.

#2. Kaedah bebola

Bentukkan atau gumpalkan
parutan kelapa
 menjadi bebola kecil.

Kemudian, masukkan
bebola kelapa
 ini ke dalam plastik atau bekas yang telah diisi dengan air. Seeloknya, gunakan air bertapis.

Simpan bekas tersebut dalam
peti sejuk
 bahagian beku. Pastikan plastik atau bekas telah ditutup rapat bagi mengelakkan bakteria masuk.

Berapa lama kelapa parut boleh bertahan dalam peti sejuk?

Kelapa yang telah diparut boleh disimpan dalam peti sejuk beku sekurang-kurangnya enam hingga lapan bulan lamanya.

Selepas daripada tempoh tersebut, parutan kelapa mungkin masih lagi elok namun telah menjadi tengik.

Kelapa yang sudah tengik biasanya tidak akan digunakan lagi kerana ia boleh menjejaskan rasa masakan atau kuih-muih yang disediakan.

Bagaimana hendak tahu jika kelapa sudah rosak?

Ada beberapa tanda yang boleh anda lihat jika kelapa parut anda sudah rosak.

Pertama, anda boleh melihat
kemunculan kulat
 pada kelapa sehingga mengubah warna kelapa tersebut. Kelapa mungkin akan berubah warna menjadi kuning atau kehijauan disebabkan kehadiran kulat.

Kedua, rasa tekstur kelapa parut tersebut dengan tangan anda.
Kelapa yang sudah rosak
 akan menjadi seperti pes yang lembik dan berderai apabila dipegang.

Ketiga, kelapa yang sudah mula menjadi rosak akan berbau tengik. Manakala kelapa yang sudah rosak akan mengeluarkan bau yang busuk seperti makanan yang sudah basi.

Jika parutan kelapa anda menunjukkan tanda-tanda ini walaupun sudah disimpan dalam
peti sejuk
, ia bermaksud kelapa anda sudah pun rosak.

Jangan sesekali menggunakannya kerana ia boleh merisikokan kesihatan anda.

Kesimpulan

Diharapkan tip-tip di atas dapat membantu anda menyimpan parutan kelapa lebih lama selain mengenal pasti kelapa yang sudah rosak.

Kongsikan tip yang kami sediakan di atas ini kepada rakan-rakan dan ahli keluarga anda yang lain.

Selamat mencuba!


Anak Sihat @ Tidak? Ibu Boleh Perhatikan Tanda-tanda Ini, Barulah Hati Tenang

Kebanyakan
masalah kesihatan dialami anak
 adalah ringan dan akan hilang sendirinya. Pun begitu, jika anak mempunyai gejala penyakit yang merisaukan anda, dapatkan pemeriksaan doktor segera.

Untuk mendapatkan lebih banyak info berkenaan keibubapaan, anda boleh klik
di sini
.

Perhatikan gejala penyakit pada anak

Apabila
anak sakit
, sebagai ibu bapa, sudah tentu anda akan berasa bimbang. Ini khususnya jika anda baharu pertama kali menyandang gelaran tersebut.

Adakalanya sukar nak tentukan sama ada anak mengalami sakit teruk, waktu sesuai jumpa doktor dan rawatan terbaik untuk mereka, kan?

Biasanya bayi yang berusia di bawah 3 bulan, anda disarankan untuk membawa mereka berjumpa doktor sekiranya suhu badan mencecah lebih 38℃, banyak meragam,
tidur berlebihan
,  enggan makan dan batuk.

Suhu badan anak demam, ia merupakan tanda tubuh sedang melawan penyakit atau jangkitan.

Gejala penyakit seperti demam ini biasanya tidak berbahaya.

Bahkan, ia dianggap petanda baik bahawa
sistem imun anak
 anda berfungsi dan tubuh sedang berusaha untuk menyembuhkan diri sendiri.

Memerhatikan simptom penyakit dan tingkah laku lain juga membantu anda menentukan tahap keseriusan keadaan kesihatan anak.

Untuk mendapatkan lebih banyak info tentang Keibubapaan, sila dapatkannya
di sini.

Simptom penyakit: Perlu pemeriksaan doktor

Semestinya tempat terbaik apabila anak jatuh sakit adalah dengan
melakukan pemeriksaan doktor.

Terdapat beberapa gejala penyakit umum yang perlu dikenal pasti untuk anda membawa anak berjumpa doktor.

Ini termasuklah:

Mudah marah

Anak mempunyai rasa mengantuk yang luar biasa

Anak kurang memberikan tindak balas

Anak menangis
 dengan nada tinggi dan berterusan

Pernafasan

Anak mengalami kesukaran bernafas

Pernafasan anak cepat

Mempunyai nafas pendek

Gejala penyakit: Perubahan warna kulit

Kulit anak kebiruan
 atau pucat

Ruam ungu dan merah tidak hilang semasa anda menekannya

Aliran cecair keluar masuk

Keadaan biasa – air kencing anak berwarna kuning muda dengan kekerapannya untuk kencing adalah biasa

Gejala membimbangkan – warna air kencing anak kuning gelap dan kurang kencing berbanding biasa

Simptom penyakit serius – kuantiti air liur anak sedikit, air mata dan urin yang sedikit

Muntah berulang kali

Gejala penyakit yang berkemungkinan serius yang lain adalah termasuk kesakitan teruk dan berterusan, sawan dan ubun anak (
fontanelle
) membonjol.

Mencegah gejala penyakit

Sebagai ibu bapa, sudah tentu anda tidak mahu melihat anak jatuh sakit, bukan?

Jadi apakah mungkin terdapat cara yang boleh dilakukan untuk mencegahnya?

Semestinya terdapat cara yang boleh membantu untuk mengurangkan risiko jangkitan penyakit pada anak.

Ia haruslah bermula dengan amalan penjagaan kebersihan diri sekali gus menghindari penyakit serta penyebaran jangkitan.

Amalan membasuh tangan

Didik anak untuk kerap membasuh tangan
 mereka. Ini terutamanya selepas mereka:

Pergi ke bilik air

Selepas bersin, batuk atau membuang hingus

Sebelum dan selepas makan

Menyentuh atau menjaga haiwan peliharaan keluarga

Sebagai ibu bapa, anda juga perlu mengamalkan tabiat ini, khususnya:

Selepas menukar lampin anak, membersihkan bilik air, membasuh kotoran atau pakaian

Selepas mengelap hidung anak

Sebelum menyediakan atau memasak makanan

Selepas menziarahi rakan atau ahli keluarga yang sakit

Selepas menyentuh atau menjaga haiwan peliharaan keluarga

Untuk mengelakkan sebarang simptom penyakit pada anak, jangan lupa untuk menasihati mereka agar tidak berkongsi gelas minuman, botol air, peralatan seperti sudu dan garpu.

Sentiasa pantau keadaan anak

Tiada ibu bapa yang mahu anaknya berada dalam keadaan tidak sihat, bukan?

Tetapi sekiranya anak masih makan, berkelakuan, tidur dan bermain dengan normal, seperti keadaan selalunya, mungkin tiada sebarang masalah kesihatan yang dialami mereka.

Walau bagaimanapun, jika anak tampak resah, mudah terleka, kerap meragam,
mengalami kelesuan
, kelihatan pucat atau kemerahan, mungkin saranan terbaik adalah untuk membawa mereka berjumpa doktor.

Antara gejala penyakit yang paling biasa untuk terjadi kepada anak adalah demam, muntah, cirit-birit, kesakitan, ruam, batuk dan sakit kepala.

Cara yang paling mudah, seandainya anda berasakan anak agak berlainan daripada biasa, ikutlah gerak hati dan naluri seorang ibu.
Bawalah mereka untuk mendapatkan pemeriksaan doktor.

Mencegah adalah perkara yang terbaik daripada merawat, bukan?

Lagipun tiada ruginya untuk anda membawa anak melakukan pemeriksaan, sekurang-kurangnya kebimbangan di hati dapat diredakan.


Risau Tak Cukup Zat Kalau Jadi Pengamal Vegetarian? Ini Cara Nak Pastikan Nutrisi Anda Mencukupi

Kesedaran untuk menjaga kesihatan semakin meningkat dan pelbagai jenis diet diamalkan masyarakat, termasuklah diet vegetarian. Pun begitu, cukupkah nutrisi yang diperolehi dengan
menjadi vegan
?

Antara sebab diet vegetarian menjadi popular ialah faedah kesihatan yang ditawarkan, seperti mengurangkan risiko penyakit jantung, diabetes dan beberapa jenis kanser.

Vegan
adalah seseorang yang tidak makan daging, termasuk daging lembu, ayam, atau ikan dan mungkin memilih untuk tidak makan produk haiwan lain seperti telur, tenusu, atau madu.

Namun, apa yang merisaukan adalah sama ada nutrisi dan zat yang diperolehi pengamal diet ini mencukupi memandangkan terdapat makanan berkhasiat yang tidak diambil.

Usah risau kerana kami di Hello Doktor akan mengupas mengenai cara-cara mendapatkan nutrisi terbaik bagi mereka yang mengamalkan diet vegetarian.

Jenis-jenis diet vegetarian

Sebelum kita kupas dengan lebih lanjut, pastikan anda faham terlebih dahulu mengenai jenis-jenis diet ini.

Ini kerana diet vegetarian mempunyai pelbagai jenis dan cara pemakanan yang berbeza, seperti:

Diet lakto-vegetarian: Tidak termasuk daging, ikan dan telur, serta makanan yang mengandunginya. Akan tetpi,
produk tenusu
, seperti susu, keju, yogurt dan mentega termasuk dalam diet ini

Diet vegetarian Ovo: Tidak termasuk daging, ayam, makanan laut dan
produk tenusu
, tetapi telur adalah dibenarkan

Diet vegetarian lakto-ovo: Tidak termasuk daging, ikan dan ayam tetapi produk tenusu dan telur dibenarkan

Diet
pescatarian:
 Tidak termasuk daging dan ayam, tenusu, dan telur, tetapi pengambilan ikan dibenarkan

Diet
vegan:
 Tidak termasuk daging, ayam, ikan, telur dan produk tenusu dan sebarang makanan yang mengandungi produk tersebut

Sebilangan individu pula mengikuti diet
semi
–
vegetarian
 juga disebut diet
flexitarian
 yang fokus terhadap makanan berasaskan tumbuhan tetapi daging, susu, telur dan ikan dibenarkan dalam jumlah kecil.

Kenali khasiat terbaik bagi diet vegetarian yang sihat

Untuk memastikan diet anda merangkumi semua khasiat yang diperlukan oleh badan, perhatikan nutrien-nutrien berikut:

Kalsium dan vitamin D

Kalsium membantu dalam membina dan mengekalkan gigi dan tulang yang kuat. Makanan berasaskan susu dan tenusu pula mengandungi kalsium yang tinggi.

Walau bagaimanapun, sayur-sayuran berwarna hijau gelap, seperti lobak,
kale
, dan brokoli adalah sumber sayuran yang baik apabila dimakan dalam jumlah yang mencukupi.

Selain itu, bukan kalsium sahaja, malah vitamin D juga memainkan peranan penting dalam kesihatan tulang.

Vitamin B-12

Vitamin B-12 diperlukan untuk
menghasilkan sel darah merah dan mencegah anemia
. Vitamin ini juga terdapat secara eksklusif dalam produk haiwan, yang boleh menyukarkan pengamal diet
vegan
 untuk memperolehinya.

Pun begitu, kekurangan vitamin B-12 mungkin tidak dapat dikesan pada mereka yang mengamalkan diet vegetarian.

Ini kerana diet
vegan
 kaya dengan vitamin folat, akan dapat menutupi kekurangan vitamin B-12.

Oleh itu, adalah penting bagi anda untuk mempertimbangkan makanan tambahan seperti vitamin, bijirin yang diperkaya vitamin dan produk berasaskan soya.

Protein

Protein pula membantu mengekalkan kulit, tulang, otot dan organ yang sihat.

Telur dan produk tenusu adalah sumber yang baik, dan anda tidak perlu makan dalam jumlah besar untuk memenuhi keperluan protein tubuh.

Anda juga boleh mendapatkan protein yang mencukupi daripada makanan berasaskan tumbuhan.

Sumber tanaman yang kaya dengan protein termasuk produk soya dan pengganti daging, kekacang, lentil dan biji-bijian.

Asid lemak omega-3

Asid lemak omega-3
 penting untuk kesihatan jantung. Diet yang tidak merangkumi ikan dan telur biasanya rendah dalam bentuk
asid lemak omega-3
 yang aktif.

Minyak canola,
soy oil
,
walnut
,
ground flaxseed
 dan kacang soya mampu menjadi pengganti kepada sumber asid lemak penting.

Namun, kerana pemakanan omega-3 berasaskan tumbuhan boleh menjadi tidak mencukupi, anda mungkin boleh mempertimbangkan produk atau makanan tambahan yang diperkaya asid lemak omega-3.

Zat besi dan zink

Zat besi adalah komponen penting dalam sel darah merah. Kacang kering dan lentil, produk bijirin penuh, sayur-sayuran berdaun hijau gelap, dan buah kering adalah sumber zat besi yang baik.

Oleh sebab zat besi tidak mudah diserap daripada sumber tumbuhan, pengambilan zat besi yang disyorkan untuk vegetarian adalah hampir 2 kali ganda daripada yang disarankan untuk orang bukan
vegan
.

Untuk membantu tubuh anda menyerap zat besi dengan lebih baik, makan
makanan yang kaya dengan vitamin C
, seperti strawberi, buah sitrus, tomato, kubis dan brokoli.

Seperti zat besi, zink juga tidak mudah diserap daripada sumber tumbuhan. Keju adalah pilihan yang baik jika anda mengamalkan diet vegetarian yang membenarkan produk tenusu.

Konklusi

Lama-kelamaan, bagi mereka yang mengamalkan diet vegetarian, anda akan mula menyesuaikan diri dan meneroka jenis-jenis makanan baharu.

Diet vegetarian semestinya membantu anda hidup dengan lebih sihat. Walau bagaimanapun, nutrisi dan zat yang seimbang harus dititikberatkan!

Sekiranya anda mempunyai sebarang pertanyaan atau kebimbangan, berbincanglah dengan doktor.

Mereka boleh membantu dalam membuat pilihan pemakanan terbaik yang bersesuaian dengan diet pilihan anda.


Hormon Ini Sangat Penting Untuk Lelaki! Kalau Tidak Cukup, Susah Dapat Anak?

Pernah terdengar atau terbaca tentang hormon testosteron normal namun tidak tahu apakah ia? Maka artikel ini adalah sangat sesuai untuk anda!

Buat anda yang mungkin belum tahu, testosteron adalah sejenis hormon yang wujud dalam tubuh badan manusia dan lebih tinggi jumlahnya buat lelaki berbanding wanita.

Ia sangat penting untuk kehidupan seharian individu
terutamanya buat mereka yang bernama kaum Adam
.

Persoalannya, berapakah kadar normal hormon testosteron dalam tubuh badan seorang lelaki? Jom baca lagi!

Apa itu hormon testosteron?

Sebelum pergi dengan lebih mendalam lagi, wajarlah untuk kita semua tahu serba sedikit tentang apa itu hormon testosteron terlebih dahulu.

Testosteron adalah sejenis hormon yang wujud dalam tubuh badan manusia namun lebih tinggi jumlahnya buat lelaki berbanding wanita.

Bagi lelaki, ia akan
dihasilkan di dalam testis
 manakala bagi wanita pula ia akan
dihasilkan di dalam ovari
.

Pun begitu, kelenjar adrenal turut menghasilkan hormon ini dalam tubuh badan buat kedua-dua jantina.

Hormon ini adalah penting kepada lelaki untuk:

Perkembangan tubuh badan selepas akil baligh

Penghasilan sperma

Libido

Kesuburan

Kekuatan otot dan tulang

Hormon ini juga penting kepada wanita untuk:

Penghasilan sel darah yang baru

Libido

Kesuburan

Namun tidak semua orang mampu memiliki kadar testosteron yang optimum lantas menjejaskan fungsi tubuh badan mereka secara keseluruhan.

Berapa kadar hormon testosteron yang normal?

Seperti mana yang kita tahu, hormon ini adalah lebih tinggi dan lebih penting buat lelaki berbanding wanita.

Kandungan normal hormon testosteron sebenarnya sangat bergantung kepada pelbagai aspek yang lain seperti jantina, usia, kondisi kesihatan, fungsi tiroid, status protein dan lain-lain.

Pun begitu, mungkin ada cara yang dapat memberi gambaran kadar normal hormon ini melalui ukuran unit nanograms per deciliter.

Menurut panduan yang dikeluarkan oleh American Urological Association (AUA), kadar testosteron yang normal buat lelaki adalah sekitar
300 ng/dL
.

Manakala menurut Mayo Clinic Laboratories, kadar testosteron yang normal buat wanita berusia 19 tahun ke atas adalah sekitar
8 ke 60 ng/dL sahaja
.

Jika terkurang atau terlebih,
apakah risikonya buat encik abang di luar sana
?

Sekiranya terkurang…

Secara umumnya, lelaki akan mengalami penurunan hormon ini secara berperingkat mengikut peningkatan usia manakala bagi wanita pula, ia akan berlaku secara mendadak.

Untuk lelaki, kadar hormon ini yang rendah akan menyebabkan:

Kurang libido

Kemerosotan otot

Kulit lebih mudah rosak

Rambut lebih senang gugur

Masalah memori dan konsentrasi

Mood tidak tentu

Buat wanita, kadar hormon ini yang rendah akan mengakibatkan:

Kurang libido

Faraj kering

Tulang lemah

Masalah kesuburan

Haid tidak tentu

Jika kalian mengesyaki kadar hormon testosteron rendah, segera berjumpa doktor untuk berkonsultasi.

Sekiranya terlebih…

Mungkin ada yang menyangka bahawa adalah tidak mengapa jika seseorang lelaki itu mempunyai kadar hormon testosteron yang sangat tinggi dalam tubuh badan.

Tidak, ia mungkin akan mengakibatkan masalah ketidaksuburan buat kaum Adam.

Begitu juga dengan golongan wanita, warga emas atau kanak-kanak yang juga akan terjejas terutamanya pada aspek seksual jika hormon ini terlebih dalam tubuh badan.

Buat wanita, ada satu kondisi kesihatan yang boleh terjadi kepada anda jika terlalu tinggi hormon testosteron dalam tubuh badan iaitu
polycystic ovary syndrome (PCOS)
.

Berikut adalah simptomnya:

Haid tidak tentu

Muka berminyak

Muka berjerawat

Pertumbuhan rambut pada muka, belakang atau dada

Jika kalian rasa kadar hormon testosteron dalam tubuh tinggi, segera berjumpa doktor untuk berkonsultasi.

Lelaki perlu berjaga-jaga dengan kadar hormon ini

Akhir kata, semua golongan lebih-lebih lagi lelaki perlu berjaga-jaga dengan kadar hormon testosteron di dalam tubuh badan.

Cuba kekalkannya pada tahap normal iaitu
300 ng/dL
agar ia tidak terkurang atau terlebih untuk mengelakkan komplikasi.

Selain itu,
 jangan sesekali ambil steroid
 – digunakan untuk membina otot tubuh badan.

Ini kerana steroid boleh menjejaskan atau menghentikan penghasilan semula jadi testosteron dalam tubuh badan.

Ya, memang benar pengambilannya boleh meningkatkan testosteron namun akan memberi kesan yang negatif.

Antara kesan tersebut adalah kurang libido dan ketidaksuburan.

Untuk konsultasi atau sebarang rawatan lanjutan yang diperlukan bagi merawat kondisi berkaitan hormon ini, sila berjumpa doktor segera ya?


Rinitis Alergi Dan Kecelaruan Panik: Apakah Risiko Anda?

Rinitis alergi
 atau lebih dikenali sebagai allergic rhinitis (AR) dalam bahasa Inggeris, dizahirkan melalui simptom-simptom seperti bersin, hidung tersumbat dan hidung berair, di samping berupaya untuk mengakibatkan bukan sahaja gangguan fizikal, bahkan mental. Stres fizikal dan mental yang dikaitkan dengan Rinitis alergi mampu mengganggu hubungan pesakit dengan keluarga mereka pada kadar yang signifikan. Masalah kesihatan mental yang berkaitan dengan rinitis alergi ini melibatkan komplikasi seperti masalah tidur, prestasi sekolah yang tidak bagus dan hiperaktif. Sebelum ini, terdapat beberapa kajian yang telah dijalankan bagi mengkaji hubungan antara penyakit atopi dan masalah psikatri, khususnya masalah keresahan dan panik (seperti penyakit rinitis alergi dan kecelaruan panik). Walau bagaimanapun, kajian-kajian ini semuanya mempunyai had disebabkan oleh bentuk kajian dan kaedah kajian mereka – reka bentuk kajian keratan-rentas, laporan simptom kendiri, ketiadaan perbandingan terkawal, dan kurangnya pertimbangan terhadap peranan dan pengaruh perkara-perkara lain seperti penggunaan steroid dan juga komorbiditi yang lain.

Melihat kepada permasalahan ini, sekumpulan pengkaji daripada beberapa institusi di Taiwan, memilih untuk mengkaji kaitan longitudinal antara rinitis alergi dan kecelaruan panik dalam bentuk kajian kohort penduduk Taiwan berskala besar. Di Taiwan, prevalens rinitis alergi yang didiagnos oleh doktor dilaporkan berada pada 28.6% dan 19.5% dalam kalangan lelaki dan wanita sekolah menengah, mengikut urutan. Peningkatan prevalens rinitis alergi ini dipengaruhi oleh peningkatan industrialisasi, urbanisasi, suhu bukan musim panas yang tinggi dan juga pencemaran udara berkait dengan trafik dan jalan raya.

Kajian kohort yang melihat kaitan antara rinitis alergi dan kecelaruan panik ini membabitkan sekitar 79,917 kes rinitis alergi yang baru didiagnos dan 79,917 kes kawalan yang telah diselarikan atau disuaikan dan diperoleh oleh Pangkalan Data Insurans Kesihatan dan Kajian Taiwan (NHIRD), yang meliputi tempoh waktu daripada tahun 1998 hingga 2012. Kedua-dua kumpulan telah diikuti perkembangan mereka sehingga tahun 2013 bagi melihat insiden kecelaruan panik yang baru. Pemadanan antara kedua-dua kumpulan dilakukan per kes, mengikut faktor usia, tempat tinggal, kependudukan dan premium insurans.

Pada penghujung kajian, analisis regresif Cox telah dilakukan, disuaikan mengikut jantina, umur, tahap kependudukan, premium insurans, pengunaan steroid sistemik, asma, dermatitis atopi, konjunktivitis alergi, ADHD dan kemurungan, dan keputusan kajian ini menunjukkan bahawa penghidap rinitis alergi dikaitkan dengan risiko dua kali ganda lebih tinggi untuk menghidap kecelaruan panik. Tambahan lagi, terdapat beberapa faktor risiko tidak bersandar yang dikaitkan dengan kecelaruan panik seperti wanita, kumpulan umur yang lebih tua, dan juga kemurungan.

Kajian kohort menyeluruh ini adalah kajian pertama yang menunjukkan bahawa rinitis alergi yang baru didiagnos, yang berlaku dalam hidup seseorang itu, dikaitkan dengan peningkatan risiko kecelaruan panik sebanyak dua kali ganda (setelah disuaikan mengikut pemboleh ubah yang disebut sebelum ini). Justeru, pasukan pengkaji mencadangkan agar saringan, penilaian dan intervensi terhadap rinitis alergi terdahulu dalam kalangan pesakit kecelaruan panik adalah penting. Walaupun reka bentuk kajian kali ini adalah lebih baik dan holistik berbanding kajian terdahulu, pasukan pengkaji tetap mengiktiraf terdapat beberapa perkara yang masih boleh ditambahbaik seperti menilai kaitan rinitis alergi dan kecelaruan panik menggunakan sampel populasi yang lebih besar dan tempoh susulan yang lebih lama.

Hello Health Group
 tidak memberi nasihat perubatan, diagnosis atau rawatan.


Jangan Abaikan Keadaan Kulit Berikut!

Keadaan kulit tertentu boleh mengakibatkan gangguan kepada fizikal dan
emosi seseorang individu
. Walaupun ia adalah masalah luaran, namun kesannya boleh menjejaskan kekuatan mental individu. Tahap keterukan keadaan kulit setiap individu adalah berbeza. Namun yang demikian, itu tidak bermakna anda boleh mengambil mudah akan keadaan-keadaan kulit yang lazim.

Ambil peduli keadaan kulit anda

Ramai orang cenderung untuk memandang ringan terhadap keadaan kulit mereka terutamanya jika ia tidak mengakibatkan sebarang simptom yang menggusarkan. Ini adalah sesuatu yang normal dan semula jadi. Jika tidak membebankan, mengapa perlu risau, kan? Justeru, kebanyakan masalah kulit yang lazim akan dibiarkan begitu sahaja, dengan harapan ia akan hilang atau pulih sendiri.

Walau bagaimanapun, algoritma tingkah laku tersebut adalah sesuatu yang agak berbahaya.

Lama-kelamaan jika dibiarkan, ia mampu mendatangkan masalah di kemudian hari. Berikut merupakan antara keadaan kulit lazim yang boleh menyebabkan komplikasi kesihatan jika ‘diabaikan’ terlalu lama:

Tahi lalat

Kemunculan tahi lalat pada anggota tubuh adakalanya digemari oleh segelintir individu, namun sesetengahnya pula tidak suka akan keberadaan tahi lalat terutama jika terletak di bahagian-bahagian tubuh yang menjadi tumpuan. Selain itu, kewujudan tahi lalat juga kadangkala dianggap sebagai normal dan tidak diendahkan oleh individu. Ada yang menganggap tahi lalat adalah sesuatu yang menyerikan wajah, dan ada juga yang tidak gemar akan kewujudannya. Dari sudut kesihatan, tahi lalat merupakan satu indikator yang penting untuk sejenis kanser kulit malignan – melanoma.

Tahi lalat biasanya berwarna hitam atau gelap yang sekata. Ia boleh wujud dalam pelbagai saiz dan boleh timbul sedikit berbanding kulit sekeliling. Tahi lalat boleh ada sejak lahir namun kebanyakannya akan mula muncul ketika fasa kanak-kanak dan/ atau remaja. Walau bagaimanapun, tahi lalat yang mula muncul apabila seseorang itu telah dewasa mungkin petanda kepada kanser kulit. Untuk itu, orang dewasa yang mula perasan
kewujudan tahi lalat baru
 pada tubuh mereka disarankan untuk berjumpa dengan doktor pakar kulit.

Selain daripada kewujudan tahi lalat yang baru, anda juga perlu berikan perhatian kepada tahi lalat yang sedia ada. Ini kerana perubahan kepada ciri-cirinya boleh menjadi penanda kepada perkembangan kanser kulit. Mujurlah, terdapat panduan ABCDE untuk membantu menilai tahi lalat anda. Panduan tersebut adalah seperti berikut:

A
symmetry (Asimetri): Pilih satu tahi lalat, bandingkan sebelah kiri tahi lalat tersebut dengan bahagian sebelah kanan. Lihat jika bentuk dan juga warnanya tidak sama.

B
order (Sempadan): Perhatikan jika sempadan tahi lalat tersebut tidak sekata, pudar atau tajam.

C
olour (Warna): Perhatikan jika wujudnya ketidaksamarataan warna pada mana-mana tahi lalat. Ini boleh melibatkan tona yang boleh dilihat seperti warna perang gelap ataupun tompok berwarna merah jambu.

D
iameter: Ukur diameter tahi lalat anda jika ia melebihi ukuran rentas 6 milimeter (sekitar ¼ inci atau bersamaan saiz pemadam di hujung pensil). Lazimnya, tahi lalat yang lebih besar daripada saiz ini terjadi akibat pembahagian sel kanser kulit. Namun yang demikian, terdapat juga melanoma yang berukuran lebih kecil berbanding saiz tersebut.

E
volving (Berkembang): Lakukan penilaian berkala pada tahi lalat di kulit anda. Perhatikan sebarang perkembangan atau perubahan dari segi saiz, warna dan juga sempadannya.

Jika mengenal pasti sebarang perubahan drastik dalam parameter yang dinyatakan di atas, pastikan anda berjumpa dengan doktor anda untuk mendapat pengesahan.

Seborrheic dermatitis

Seborrheic dermatitis (SD) merujuk kepada keradangan kronik kulit yang menyebabkan sisik, kemerahan dan juga pembentukan kelemumur. Walaupun ia lazimnya membabitkan kawasan kulit kepala, SD turut boleh berlaku di bahagian kulit yang lain seperti janggut, kening, dada, di tepian hidung dan juga telinga. Untuk sesetengah individu, kulit kering dan kelemumur bukanlah sesuatu yang merisaukan untuk mereka. Walau bagaimanapun, kulit kering yang kerap digaru boleh menyebabkan kulit tersebut merekah. Ini boleh menyebabkan kerosakan kepada integriti kulit dan membuka peluang untuk jangkitan bakteria sekunder. Apabila jangkitan bakteria mengambil tempat, ia boleh meningkatkan kemerahan, penghasilan eksudat (lelehan) dan juga kerengsaan atau kegatalan.

Tambahan lagi, seperti tahi lalat, kewujudan SD juga boleh menjadi indikator kepada keadaan kesihatan yang lebih membimbangkan. Lebih daripada sekadar keadaan kulit, kajian telah mendapati bahawa SD lebih kerap berlaku dalam individu yang menghidap jangkitan
HIV/AIDS
. Kebanyakan mereka yang telah dijangkiti oleh virus ini tidak menunjukkan sebarang gejala untuk 1 hingga 5 tahun pertama. Ini menyebabkan individu tersebut cenderung untuk menganggap bahawa mereka adalah ‘bersih’ dan bebas untuk melakukan persetubuhan rambang tanpa perlindungan. Ini seterusnya akan mengeruhkan lagi masalah penyebaran jangkitan HIV dalam masyarakat.

Justeru, kewujudan SD boleh menjadi tanda amaran awal yang penting untuk anda mendapatkan saringan. Jika anda mempunyai faktor risiko seperti mengambil dadah intravena atau melakukan seks rambang tanpa perlindungan, pastikan anda pergi berjumpa doktor untuk mendapat pengesahan status jangkitan anda.

Jerawat

Jerawat adalah keadaan kulit yang berlaku apabila folikel rambut pada kulit menjadi tersumbat akibat daripada pengumpulan sel-sel yang telah mati dan juga minyak (sebum). Ini kemudiannya akan menyebabkan keradangan setempat. Kelenjar yang menghasilkan sebum di bawah kulit anda disebut sebagai kelenjar sebum manakala liang pada kulit pula disebut sebagai liang pori. Folikel rambut anda adalah struktur yang menghubungkan liang pori dengan kelenjar sebum. Keradangan berlaku apabila liang yang tersumbat itu dikolonisasi oleh bakteria
Cutibacterium acnes (C. acnes)
.

Jerawat boleh melibatkan kawasan wajah, bahu, belakang dan juga dada. Lazimnya, jerawat memberikan impak yang lebih kuat kepada
keyakinan diri
 seseorang berbanding kesihatan fizikal mereka. Namun yang demikian, jika dibiarkan tanpa sebarang penjagaan, keadaan kulit ini boleh menyebabkan keradangan berpanjangan dan pembentukan parut. Kewujudan parut yang jelas dan banyak pada wajah akan menerukkan lagi masalah keyakinan diri dan meningkatkan risiko seseorang itu untuk mengalami
masalah kegelisahan
, gangguan panik dan
kemurungan
.

Selain itu, jerawat, jika dibiarkan terlalu lama boleh menyebabkan komplikasi yang berbahaya. Terdapat satu kawasan di muka anda yang disebut sebagai
danger triangle
. Segi tiga ini membabitkan kawasan atas bibir (tapak segi tiga) sehinggalah bahagian permulaan tulang hidung. Sistem salur darah vena di kawasan ini tidak mempunyai injap untuk memastikan darah mengalir dalam satu arah. Untuk itu, jangkitan bakteria sekunder di kawasan ini boleh merebak ke bahagian otak, menyebabkan keadaan seperti meningitis dan juga pembentukan nanah dalam otak.

Tuntasnya, kulit anda dapat menceritakan lebih banyak lagi tentang apa yang berlaku di dalam. Jika anda mengenal pasti sebarang perubahan atau mempunyai sebarang kerisauan terhadap keadaan kulit anda, berjumpalah dengan doktor pakar kulit segera.

Hello Health Group tidak memberikan nasihat perubatan, diagnosis ataupun rawatan.


Eh, Secocok Ke Tidak Ni? Ini 5 Cara Mengetahui Siapa Jodoh Kita Sebenarnya!

Adakah anda ragu-ragu sama ada si dia adalah benar ‘
the one
’ yang diciptakan untuk anda? Bagi mereka yang ingin meneruskan hubungan ke fasa yang seterusnya, pasti anda tertanya-tanya mengenai cara mengetahui siapa jodoh kita sebenarnya. Walaupun soalan ini sukar untuk dijawab, sebenarnya ada rahsia percintaan mungkin menandakan bahawa dialah orang yang dicari-cari selama ini.

Malah, jawapannya juga mungkin berbeza mengikut individu. Walaupun kita sudah
jatuh cinta berkali-kali dalam hidup
, pasti ada seseorang yang mampu membuatkan kita ketawa, teruja dan lebih bahagia daripada sebelum ini.

Pasti ada pembaca yang mula tersenyum sekarang kan? Jika ya, mungkin pasangan anda sekarang merupakan jodoh anda!

Untuk mendapatkan lebih banyak informasi tentang Kesihatan Mental, sila dapatkannya
di sini.

Dalam sebuah hubungan yang sihat
, pasangan yang betul bukan sahaja akan menemani anda sehingga hari tua, dia jugalah yang akan kekal di sisi anda ketika sakit. Malah, pasangan anda juga sanggup menerima apa adanya, semua baik dan buruk anda.

Walaupun anda dan pasangan seperti cincin dan permata; cocok dari setiap segi, namun jangan lupa anda berdua masih lagi insan yang berbeza dengan
minat dan kualiti yang mungkin tidak sama.

Malah, ada juga pasangan yang nampak langsung tidak sepadan, tetapi masih berjaya mengikat satu hubungan yang kuat dan berpanjangan.

Jadi, apakah cara mengetahui siapa jodoh kita sebenarnya? Menurut ahli psikologi, ada beberapa tanda yang menunjukkan bahawa pasangan kita adalah ‘
the one
’. Berminat untuk ketahui lebih lanjut? Jom ikuti penerangan kami dalam artikel di bawah!

5 cara mengetahui siapa jodoh kita sebenarnya

Adakah anda rasa tenang, gembira dan yakin apabila bersama pasangan? Perasaan ini merupakan antara tanda yang kuat menandakan
pasangan anda adalah insan yang dicari-cari selama ini!

Apabila anda berjumpa dengan ‘
the one
’, hubungan terasa sangat mudah. Anda dan pasangan juga umpama mempunyai keupayaan telepati yang membuatkan anda lebih mudah untuk memahami satu sama lain.

Jika hubungan
sering tegang dan berakhir dengan pergaduhan
, sudah tiba masanya untuk anda fikir sedalam-dalamnya mengenai
relationship
 anda sekarang. Malah, ramai orang yang akan mengabaikan ‘
red flag’
ketika berada dalam satu hubungan kerana
beranggapan pasangan akan berubah.

Semasa bercinta, mungkin semuanya nampak mudah kerana kita belum lagi diikat dengan ikatan perkahwinan.

Jadi, sebelum anda ambil langkah seterusnya, perhatikan sama ada pasangan anda mempunyai kualiti di bawah atau tidak. Jika ya, tahniah! Mungkin si dialah jodoh anda!

Cara mengetahui siapa jodoh kita sebenarnya #1: Percaya satu sama lain

Tidak ada gunanya jika anda dan pasangan tidak mempercayai satu sama lain. Malah, dengan wujudnya kepercayaan yang kuat, anda lebih mudah untuk bersifat terbuka dan
boleh berkongsi segalanya dengan pasangan.

Kepercayaan yang kuat menandakan pasangan anda merupakan seorang yang positif, boleh diharap, stabil dan konsisten. Malah, kita juga akan rasa lebih selamat di samping orang yang dipercayai.

2. Komited untuk bersama, rahsia percintaan sihat

Komitmen juga merupakan
satu komponen penting dalam hubungan yang sihat
. Komitmen bukanlah berbentuk wang ringgit sahaja. Perhatian, masa dan tenaga juga merupakan satu bentuk komitmen.

Hanya individu yang benar-benar komited sahaja mampu membuktikan bahawa mereka sanggup bersama ketika susah dan senang. Jadi, antara cara mengetahui siapa jodoh kita sebenarnya adalah dengan melihat kesanggupan si dia untuk meluangkan masa dengan kita!

Baca juga:

Sakitnya Rasa Putus Cinta, Apa Kesan Patah Hati Pada Kesihatan Diri?

Opss Terjatuh Cinta Dengan Ibu Tunggal, Patut STOP Atau Teruskan Hubungan?

Cara mengetahui siapa jodoh kita sebenarnya #3 Saling hormat

Untuk memupuk hubungan yang sihat, penting untuk anda dan
pasangan saling hormat antara satu sama lain
. Walaupun hormat mempunyai maksud yang lebih besar, ia mungkin sedikit berbeza untuk dua insan yang mempunyai hubungan yang intim.

Anda jarang melatah apabila pasangan mengutarakan pendapat yang berbeza dengan anda? Jika ya, ini merupakan salah satu tanda hormat dalam hubungan.

Jika anda dan pasangan mudah untuk terima pandangan masing-masing dan jarang berbalah, ini merupakan antara tanda si dia mungkin jodoh anda!

4. Berkomunikasi dengan sihat

Ingin tahu cara mengetahui siapa jodoh kita sebenarnya?
Lihatlah cara anda dan pasangan berkomunikasi!

Jika anda boleh meluahkan pendapat, perasaan dan kepercayaan dengan selesa tanpa risau mengenai reaksi negatif, kritikan atau amarah daripada pasangan, ini merupakan tanda komunikasi yang sihat antara anda berdua. Ini juga merupakan antara rahsia percintaan kekal lama!

5. Anda selesa menjadi diri sendiri

Ini merupakan tanda paling besar yang menandakan si dia adalah jodoh anda. Anda tidak perlu berpura-pura dan selesa menjadi diri sendiri. Bukan itu sahaja, anda boleh ceritakan apa sahaja pada pasangan dan
mereka juga setia mendengar setiap gosip yang keluar dari mulut anda.

Walaupun anda dan pasangan mungkin tidak selalunya sebulu, anda tidak risau dikritik atau dimalukan oleh si dia. Malah, anda selesa bergaduh tanpa merendahkan sesiapa.
Jika anda berhadapan dengan konflik
, anda boleh berbincang untuk menyelesaikannya.

Jadi, adakah anda dan pasangan menepati kriteria di atas? Cuba fikir-fikirkan!


Ibu Ayah, Jangan Pelik Kalau Bayi 'Newborn' Anda Mengalami 8 Tanda Ini, Tak Bahaya!

Apabila melihat keganjilan pada keadaan bayi baru lahir, sudah tentu ia akan terus menyebabkan mama papa jadi kelam kabut, betul tak?

Namun, ada beberapa perkara yang mungkin tampak aneh atau pelik tetapi sebenarnya normal pada si manja.

Untuk mendapatkan lebih banyak info tentang Keibubapaan, sila dapatkannya
di sini.

8 keadaan bayi baru lahir yang normal

Apa sahaja yang kelihatan
berbeza pada bay
i, pastinya boleh menimbulkan rasa panik pada
ibu bapa
, khususnya
mereka yang pertama kali
 memegang gelaran ini.

Amat penting untuk anda mengetahui dan mengenal pasti beberapa keadaan pada si manja yang mungkin dirasakan pelik tetapi sebenarnya sangat normal.

Berikut antara perkara yang boleh dialami bayi anda:

#1. Bintik putih

Tompokan putih halus – atau dikenali dengan nama milia – kondisi bayi baru lahir yang sangat biasa untuk terjadi.

Biasanya akan muncul pada sekitar hidung dan mata.

Dianggarkan 50% bayi mempunyai milia pada wajah dan akan hilang dengan sendirinya dalam tempoh 4
minggu pertama kehidupannya
.

Sumber www.mayoclinic.org

#2. Payudara bengkak, keadaan bayi yang normal

Masalah ini ada kaitan dengan
perubahan hormon
 yang anda lalui
semasa mengandung
 dahulu.

Pendedahan bayi kepada hormon anda ini mengakibatkan tisu payudaranya berkembang, kesannya menyebabkan payudara bayi membesar atau kelihatan seperti bengkak.

Jangan stres dan elakkan daripada memicitnya.

Ia biasanya tidak mendatangkan kebimbangan dan akan pulih seperti sedia kala selepas beberapa tempoh masa.

Cuba pantau keadaan bayi. Jika terdapat kemerahan sekitar payudara bayi, ambillah
suhu badan mereka
, untuk mengetahui sama ada ia disertai dengan demam atau tidak.

Simptom tersebut mungkin antara petanda masalah lebih serius. Lakukan pemeriksaan doktor untuk lebih kepastian!

Baca juga:

#3. Darah pada lampin

Siapa yang tidak terkejut apabila melihat tompokan darah pada
lampin bayi
, betul tak?

Tetapi ia hanyalah bersifat sementara.

Untuk
bayi perempuan,
 mereka mungkin mengalami beberapa kesan sampingan daripada hormon di dalam rahim. Situasi mini-haid adalah biasa kerana pengeluaran estrogen
selepas dilahirkan
.

Bagi
bayi lelaki
, ia mungkin disebabkan pergerakan usus yang kasar, sekali gus mengakibatkan calar atau luka pada dubur.

Bayi yang baru disunatkan
 juga mungkin akan mengalami sedikit pendarahan pada lampinnya.

Pendarahan juga boleh terjadi jika bayi mengalami
ruam lampin
.

Keadaan bayi baru lahir #4.
Cradle Cap

Merupakan
keadaan kulit
 yang menyebabkan tompok bersisik dan berkerak atau berminyak pada kepala si manja.

Turut dikenali sebagai
Seborrheic Dermatitis
, ia tidak menyakitkan atau menyebabkan kegatalan.

Tetapi tompokan berkerak berwarna putih atau kuning tebal agak sukar untuk ditanggalkan.

Ia berlaku kerana pengeluaran sebum yang berlebihan dan biasanya hilang dengan sendiri dalam tempoh beberapa minggu atau bulan.

Paling penting, ibu jangan cuba mengopeknya!

Jika keadaan kulit semakin teruk, doktor mungkin akan mengesyorkan penggunaan syampu atau losyen berubat mahupun rawatan tertentu lain.

#5. Perdarahan subkonjunktiva

Pendarahan ini boleh terjadi pada mana-mana individu tanpa mengira usia.

Namun ia dianggap sebagai perkara biasa bagi bayi baru lahir untuk mengalami perdarahan subkonjunktiva ini.

Ini kerana
prosedur bersalin
 sangat berkait rapat dengan tekanan dan trauma. Perubahan dan tekanan kuat semasa kelahiran boleh mengakibatkan saluran darah mata pecah.

Kesan kontraksi dan proses bersalin pada bayi disebabkan oleh tekanan memaksa peningkatan tekanan darah secara tiba-tiba, mendorong saluran darah pecah.

Berat lahir
 yang tinggi juga menjadi antara faktor penyumbang kepada keadaan ini.

Kecederaan pada mata si manja juga boleh terjadi apabila penggunaan alatan tertentu seperti forceps atau
vakum digunakan semasa kelahiran
.

Tali pusat yang melilit leher bayi
 baru lahir juga boleh mengakibatkan perdarahan subkonjunktiva.

#6. Tompok Mongolia, keadaan bayi normal

Melihat tompok biru atau biru-kelabu pada kulit si manja mungkin menimbulkan kerisauan, terutamanya jika ia tidak hilang.

Tetapi tompokan seakan lebam ni adalah
tanda lahir
 yang dikenali sebagai
congenital dermal melanocytosis
 atau lebih dikenali sebagai tompok Mongolia.

Ia biasanya muncul pada sekitar belakang badan, punggung atau bahu bayi.

#7. Gelembung pada bibir

Perasan tak gelembung pada bibir bayi? Seakan lepuh tetapi ia adalah normal dan akan hilang dengan sendirinya.

Ia boleh muncul pada bibir atas dan bawah bayi. Gelembung ini akan lebih jelas apabila bayi membuka mulutnya.

Biasanya muncul pada hari-hari pertama
selepas dilahirkan
, terutamanya jika bayi
menghisap susu
 setiap 3 jam atau lebih.

Keadaan bayi baru lahir #8. Badan berbulu

Kehadiran bulu halus – lanugo – adalah untuk mengekalkan suhu badan bayi dalam rahim sebelum kehadiran lemak tubuh.

Lanugo biasanya gugur pada minggu-minggu terakhir kehamilan.

Tetapi anda mungkin dapat melihat saki bakinya pada belakang badan, lengan dan mungkin telinga si manja.

Jangan bimbang, lama-kelamaan ia akan gugur dengan sendirinya.

Sekiranya terdapat sebarang kebimbangan mengenai keadaan dan
perkembangan bayi selepas lahir
, lakukan pemeriksaan doktor untuk lebih kepastian, okay?


Apabila Hiperhidrosis Bermaksud Sesuatu Yang Serius

Berpeluh adalah fenomena fisiologi biasa dalam kehidupan seharian, tetapi berpeluh yang berlebihan adalah keadaan yang berbeza. Keadaan perubatan ini adalah hiperhidrosis.

Ketahui lebih lanjut mengenai hiperhidrosis

Peluh berlebihan berlaku apabila seseorang berpeluh lebih daripada yang diperlukan. Berpeluh membantu menghalang kita daripada terlalu panas dengan menyejukkan tubuh. Perkara yang berbeza ialah seseorang yang mempunyai peluh hiperhidrosis lebih daripada biasa tetapi tubuh tidak memerlukan penyejukan.

Seseorang yang mempunyai hiperhidros kerap berpeluh lebih daripada satu kawasan tubuh termasuk tapak tangan, kaki, ketiak, atau kepala. Walaupun seluruh anggota tubuh masih kering, satu atau dua kawasan mungkin menitis dengan peluh.

Aktiviti seharian dengan mudah boleh membawa kepada peluh yang berlebihan ini. Tangan boleh jadi berpeluh sehingga sukar untuk memegang pen, buku, atau bahkan memandu. Berpeluh di bahagian ketiak yang berlebihan akan meresap melalui pakaian, menyebabkan tanda peluh yang memalukan. Keadaan yang tidak normal ini juga boleh mengakibatkan jangkitan kulit kerana kulit sering basah.

Apakah sebab yang menyebabkan hiperhidrosis?

Terdapat dua jenis hiperhidrosis, iaitu hiperhidrosis primer dan sekunder.

 Hiperhidrosis primer

Hiperhidrosis primer adalah keadaan peluh yang berlebihan tanpa sebab yang jelas. Walaupun tidak jelas mengapa ia berkembang, ia dianggap berkaitan dengan sebahagian daripada sistem saraf yang disebut sistem saraf simpatik. Dan kelihatan gen berkaitan dalam keadaan ini.

Hiperhidrosis sekunder

Hiperhidrosis sekunder ditakrifkan apabila punca hiperhidrosis dapat dikenalpasti. Terdapat banyak sebab boleh menyebabkan hiperhidrosis jenis ini:

Kehamilan

Menopaus

Kegelisahan

Gula dalam darah rendah (hypoglycaemia), kelenjar tiroid yang terlalu aktif (hipertiroidisme), obesiti

Ubat-ubatan tertentu – yang terdiri daripada beberapa propranolol, pilocarpine, antidepresan, dan bethanechol

Pemabuk atau pengambilan yang tinggi “tinggi” terhadap ubat-ubatan, atau menarik diri daripada alkohol atau ubat-ubatan jika anda telah menjadi ketagih kepadanya

Beberapa jangkitan, seperti tuberkulosis dan HIV, penyakit Parkinson

Gangguan sel darah atau sumsum tulang, seperti limfoma Hodgkin (kanser sel darah putih)

Hiperhidrosis sekunder sering kali bermula lebih cepat berbanding hiperhidrosis primer dan cenderung memberi kesan kepada seluruh tubuh. Jika anda mengalami hiperhidrosis, dapatkan bantuan perubatan untuk mencari penyelesaian terbaik bagi menangani masalah anda dan memperbaiki kehidupan anda.


6 MITOS Popular Di Sebalik Minum Ais, Ini Penjelasan Pakar, Paling Lucu No. 2

Mungkin anda pernah mendengar
pelbagai saranan dan petua orang tua berkaitan pemakanan terutama sekali berkenaan makanan berpantang
.
Contohnya, jangan minum ais ketika pantang, nanti rahim kembang.

Atau mungkin juga petua-petua lain seperti:

“Jangan minum banyak air kalau tak nak urat jadi kembang”

“Kalau tak nak kejang otot, jangan makan buah sejuk”

“Makan makanan berpantang, kalau tidak badan cepat sakit-sakit”

“Jangan makan telur nanti jadi bisa”

Antara
petua yang paling terkenal dan mendapat perhatian ramai
 ialah minum ais boleh menyebabkan rahim kembang.

Adakah benar wanita tidak boleh minum ais ketika pantang?

Ini jawapan berkenaan kesan minum ais ketika pantang dan
kesan ais kepada tubuh.

#1 Minum ais ketika pantang tidak sebabkan rahim kembang

Mengikut petua orang lama-lama, wanita selepas bersalin tidak boleh minum ais ketika pantang.

Ini kerana dikatakan rahim wanita selepas bersalin akan menjadi kembang
 jika tidak mengikut petua makanan berpantang ini.

Namun, menurut pengamal perubatan, Dr. Rusyainie Ramli,
 minuman berais sama sekali tidak boleh menyebabkan rahim wanita kembang. Jadi, mereka boleh minum ais jika mahu.

Katanya, rahim wanita hanya akan kembang apabila seseorang wanita itu hamil sahaja.
Jika seseorang wanita itu tidak mengandung
, maka rahimnya tidak akan kembang.

#2 Kemaluan becak sebab minum ais? Lucunya!

Selain itu, Dr. Rusyainie turut mendedahkan
terdapatnya kepercayaan yang mengatakan ais boleh membuatkan kemaluan wanita menjadi berair atau becak
.

Ujarnya, minum ais sama sekali tidak akan menyebabkan kemaluan menjadi becak memandangkan air batu ini diambil melalui mulut dan bukannya saluran-saluran lain pada tubuh.

#3 Mitos perut buncit berpunca daripada minum ais

Selain itu, terdapat juga kepercayaan
yang menyatakan air batu boleh menyebabkan perut buncit
.

Menurut Dr. Rusyainie, apabila air batu yang diminum itu memasuki saluran pencernaan, suhu air akan terus berubah mengikut suhu badan kita.

Kemudiannya, air yang diminum itu akan diserap ke dalam darah sistem badan melalui usus. Lokasi tubuh yang buncit adalah di bahagian abdomen, yang sebenarnya merupakan lapisan lemak.

Punca lemak yang terbentuk di abdomen adalah disebabkan oleh pemakanan yang tidak sihat dan tidak seimbang
, bukannya disebabkan oleh air batu.

Sementara itu, Dr. Aimi Rahayu Abdul Rashid, seorang Pegawai Perubatan Kehamilan dan Sakit Puan berkata, tiada bukti kajian saintifik dalam bidang perubatan yang menunjukkan ais boleh menyebabkan perut menjadi buncit.

Hujah yang diberikan oleh Dr. Aimi juga adalah sama, suhu minuman yang ada air batu yang kita minum secara automatiknya akan berubah mengikut suhu normal badan manusia iaitu 37 darjah celcius.

Katanya lagi, minuman berkalori tinggi
seperti minuman bergula atau berkarbonat menjadi punca seseorang itu memiliki perut yang buncit
.

I
a bukanlah disebabkan oleh pengambilan minuman sejuk.

#4 Haid berketul-ketul disebabkan air batu?

Ada lagi mitos berkenaan ais yang sering digembar-gemburkan. Kali ini berkaitan dengan darah haid.

Ada yang mengatakan darah haid yang keluar menjadi berketul-ketul adalah disebabkan oleh pengambilan minuman berais.

Menurut Dr. Rusyainie,
darah haid wanita yang keluar adalah disebabkan oleh sel dinding rahim yang luruh
.

Dalam kandungan darah haid tersebut terdapatnya darah serta tisu yang keluar melalui faraj wanita.

Punca darah haid menjadi berketul-ketul adalah disebabkan bahan atau komponen dalam darah itu sendiri yang bertanggungjawab membekukan darah
.

Pembekuan darah bertujuan menghentikan pendarahan pada tubuh manusia daripada terus berlaku.

Oleh sebab itu darah haid boleh menjadi berketul-ketul.

#5 Ais sebabkan faraj menjadi longgar?

Ada juga yang mengatakan jika seseorang wanita itu kerap meminum ais,
maka faraj mereka akan menjadi longgar
. Adakah benar?

Ia jelas sekali merupakan satu lagi dakwaan yang salah.

Menurut Dr. Rusyainie, ia adalah salah satu penipuan yang kerap dijaja oleh penjual produk kecantikan, produk kesihatan wanita serta produk jamu.

Tujuan mereka adalah untuk menimbulkan rasa resah dan bimbang pada wanita yang seterusnya mendorong mereka untuk membeli produk yang dijual oleh mereka.

Dr. Rusyainie menggalakkan wanita untuk kerap melakukan senaman Kegel.

#6 Ais buatkan anda jadi cepat tua?

Ais sama sekali tidak membuatkan diri anda menjadi cepat tua.

Kesihatan seseorang itu boleh terjejas bukanlah dengan sebab pengambilan minuman berais, tetapi disebabkan oleh beberapa faktor seperti:

Pengambilan makanan yang tidak seimbang

Mempunyai berat badan yang berlebihan atau obes

Malas bersenam

Mempunyai emosi yang tidak stabil

Menghisap rokok

Jadi minum minuman berais ada manfaatnya juga?

Minuman berais ada pro dan kontranya yang tersendiri.

Antara manfaat minuman sejuk ialah dapat menyejukkan tubuh badan terutamanya ketika bersenam atau melakukan aktiviti fizikal.

Ia membantu tubuh daripada menjadi terlampau panas dan menjadikan senaman anda lebih berkesan.

Selain itu, minum air kosong pula boleh membantu memberikan sumber tenaga kepada tubuh anda sepanjang hari
.

Air kosong yang sejuk juga boleh berperanan sebagai minuman alternatif bagi minuman bergula
.

Ia bagus untuk pencernaan tubuh selain mengekalkan berat badan yang sihat dan ideal.

Kesimpulannya, anda masih boleh mengambil minuman berais sama ada ketika pantang, haid atau bila-bila masa, cuma perlu bersederhana.


Punca Penyakit Mental Adalah Rumit, Faktor Persekitaran Juga Mainkan Peranan?

Otak adalah organ manusia yang paling kompleks.

Tidak sama seperti organ lain, fungsinya masih belum dapat sepenuhnya difahami oleh para doktor dan juga saintis.

Ini kerana tidak semua fungsinya adalah berbentuk fizikal yang boleh diukur dan terdapat unsur-unsur psikologi yang sukar dinilai secara objektif.

Mungkin ada yang merasakan bahawa penyakit mental adalah jarang dan tidak akan berlaku pada mereka.

Sebaliknya, data yang dimuatkan di dalam
Tinjauan Kebangsaan Kesihatan dan Morbiditi 2015 (NHMS)
 menunjukkan bahawa lebih kurang 30% daripada rakyat Malaysia mengalami penyakit berkaitan emosi.

Ia adalah penyakit utama yang melanda masyarakat pada hari ini di peringkat global.

Persoalannya, apakah punca penyakit mental ini berlaku kepada individu?

Jom sama-sama kita ikuti artikel ini untuk mengetahui tentangnya dengan lebih lanjut!

Apakah punca penyakit mental yang sebenar?

Untuk pengetahuan anda, ada 3 faktor yang utama perkara ini terjadi adalah biologi, psikologi dan persekitaran.

#1. Biologi (fizikal)

Sesetengah penyakit mental dikaitkan dengan ketidakseimbangan pada bahan kimia di dalam otak yang disebut sebagai
neurotransmitter
.

Bahan kimia ini berperanan dalam membolehkan sel-sel di dalam otak berhubung antara satu sama lain.

Ketidakseimbangan yang berlaku akan mengganggu fungsi otak
.

Inilah yang menjadi asas kepada ubat-ubatan yang digunakan untuk merawat penyakit mental.

Genetik juga mempunyai sumbangan dalam keadaan kesihatan ini.

Ahli keluarga kepada pesakit lebih cenderung mengalami penyakit yang sama.

Namun, ia lebih kompleks dan melibatkan banyak gen.

Jangkitan dan kecederaan otak turut boleh menyebabkan penyakit berkaitan emosi.

Selain itu, faktor-faktor seperti kekurangan zat dan terdedah kepada bahan toksik mungkin memainkan peranan yang penting juga.

#2. Psikologi

Faktor psikologi yang menyumbang kepada gangguan mental seperti:

Trauma psikologi yang teruk semasa kecil seperti penderaan emosi, fizikal atau seksual

Diabaikan oleh keluarga

Gagal dalam membina hubungan dengan orang lain

#3. Persekitaran

Sesetengah perkara yang berlaku di sekeliling boleh merangsang penyakit berkaitan emosi dalam kalangan mereka yang berisiko. Ini termasuklah:

Kematian atau perceraian

Keluarga yang bermasalah

Bertukar sekolah atau kerjaya

Pandangan dan persepsi masyarakat – contohnya, definisi cantik yang diletakkan oleh masyarakat memaksa seseorang untuk tidak makan atau memuntahkan semula makanan yang dimakan untuk kekal kurus (
gangguan pemakanan
)

Penyalahgunaan dadah

Semua faktor saling berkaitan menjadi punca penyakit mental

Tiada satu faktor yang secara jelas menyebabkan gangguan mental dan semuanya adalah saling berkaitan antara satu sama lain.

Interaksi antara semua faktor ini menatijahkan keadaan tersebut.

Setiap jenis penyakit mental juga mempunyai senario yang berbeza.

Faktor risiko kemurungan tidak sepenuhnya sama seperti bipolar.

Begitu juga dengan contoh-contoh yang lain termasuk
kebimbangan (anxiety)
,
gangguan obsesif kompulsif (OCD)
 dan gangguan pemakanan.

Apa yang disebutkan di atas adalah faktor umum bagi semua penyakit berkaitan emosi.

Sekiranya anda atau individu di sekeliling mungkin terdedah kepada punca penyakit mental ini, sila berjumpa dengan doktor segera ya!